Vawlei Ca I Pathian Tinhnak Cu Zeidah A Si? - Jehovah Tehte Hna Zung Web Site\nVawlei Ca I Pathian Tinhnak Cu Zeidah A Si?\nPathian cu zeitindah zuamcawh a rak si?\nHmailei vawlei cung nunnak cu zei bantuk nunnak dah a si lai?\nVawlei ca i Pathian tinhnak cu khuaruahhar taktak a si. Jehovah nih vawlei hi aa nuammi le a dammi minung in khat hna seh ti a duh. “Pathian nih…Eden ah, dum pakhat a ser i…thingkung a phunphun kha a khohter hna, an i dawh i thei ṭha a phunphun an tlai” tiah Baibal nih a ti. Pathian nih hmasa bik pa le nu Adam le Evi a ser hna hnuah, cu duhnungmi inn ahcun a chiah hna i hitin a ti hna: “Tefa tampi in ngei u law nan tefa cu vawlei cung khuazakip ah khat hna seh, cun annih nih vawlei cu uk hna seh.” (Genesis 1:28; 2:8, 9, 15) Cucaah minung tefa ngeih le vawlei cung vialte paradis dum ah canter le saram zohkhenh kha Pathian tinhnak a si.\n2 Vawlei paradis ah minung um ding timi Jehovah Pathian tinhnak hi a tling lai tiah na ruat maw? Pathian nih “hi bia cu keimah nih ka chim i a tling lai” tiah a ti. (Isaiah 46:9-11; 55:11) A si, aa tinhmi kha Pathian nih a tlinter hrimhrim lai! Cun “vawlei cu thetse ram, ram pakpalawng ah ka ser lo, minung umnak caah ka ser” tiah a ti fawn. (Isaiah 45:18) Zei bantuk minung dah vawlei ah nunter a duh hna? Zei can dah nunter a duh hna? “A dingmi cu ram chung [“vawlei,” NW ] ah himte in an um lai i ram cu zungzal in anmah ta a si lai” tiah Baibal nih a phi a chim . —Salm 37:29; Biathlam 21:3, 4.\n3 Cucu atu ah a tling rih lo ti cu a fiang ko. Minung cu an zaw an fak i an thi; pakhat le pakhat an i do i a thah tiang an i that. Cucu thil pakhatkhat palhmi a um caah a si. Asinain, nihin vawlei kan hmuhmi bantuk tu hi cu Pathian tinhmi a si lo! Cu a si ah zei thil dah a cang kun? Zeicahdah Pathian tinhmi hi a tlin hnga lo? Van ah aa thawkmi buainak a si caah zei bantuk tuanbia cauk hmanh nih cu kong cu a kan chim kho lo.\nHMASA BIK RAL\n4 Baibal hmasa bik uk khatnak nih Eden dum in aa thawkmi Pathian ral kong kha a chim. Amah cu “rul” in aa langhter nain saram pakhat men khi a si lo. Hmanung bik Baibal nih “Khuachia, a si lo ah, Satan timi, vawlei cung mi vialte a hleng dihtu hna kha a si” tiah aho a si kha a fianter. “Rulpi tar” ti zong in auh a si. (Genesis 3:1; Biathlam 12:9) Thiamnak a ngeimi pakhat nih amah chimmi bia kha tunu kaa in a chuahter khawh bantukin, a ṭhawngmi cu vanmi nih asiloah hmuh khawh lomi cu thlarau nih cun Evi sin biachim awkah rul kha a rak hman. Minung ca i vawlei a rak timhtuah lioah cu thlarau minung a rak um ve lai ti cu a fiang ko.—Job 38:4, 7.\n5 Jehovah sermi vialte cu a tlingmi an si dih caah, cu “khuachia,” “Satan” cu aho nih dah a ser? Pathian fapa a ṭhawngmi thlarau pakhat nih amah tein Khuachia ah aa canter tiah ti khawh a si. Cucu zeitindah a si khawh? Nihin ah a ziaza a ṭha i a felmi pakhat cu mifir a hung si kho. Zeitindah a si khawh? Cu pa nih thil ṭhalo a duhnak kha a lung chungah a ṭhanter khawh. Cu thil kong a ruah peng a si ahcun thil ṭhalo a duhnak cu a ṭhawng chin thluahmah lai. Caan ṭha a hmuh tikah a ruah lengmangmi a duhnak ṭhalo ning khan thil a tuah ko lai.—Jeim 1:13-15.\n6 Satan Khuachia zong cuticun a si ve. Pathian nih tefa ngei u law nan tefa cu vawlei cung ah khat dih hna seh tiin Adam Le Evi a rak ti hna kha rak theih dawh a si. (Genesis 1:27, 28) ‘Minung vialte nih hin Pathian nakin keimah tu hei ka bia hna sehlaw a va ṭhat lai ning cu!’ tiah khua a rak ruat ko lai. Cu a ruahnak ṭhalo cu a lung ah a rak ṭhanter. A donghnak ah, Evi hlen awkah Pathian kha lih puh in bia a rak chim. (Genesis 3:1-5) Cucaah “Thangchiattu” tiah sullam a ngeimi “Khuachia” a hung si. Cu caan thawk cun, “Ralchantu” tiah sullam a ngeimi “Satan” zong a hung si.\n7 Satan Khuachia nih lihbia le hlennak kha hmangin Adam le Evi kha Pathian nawl ngai lomi a rak siter hna. (Genesis 2:17; 3:6) Cu ruangah, Pathian nih nawl nan ngeih lo ahcun nan thi lai a rak ti hna bantukin a donghnak ah an thi. (Genesis 3:17-19) Adam cu a sual caah mitlinglo a hung si i a tefa vialte kha cu ro cu a roh tak hna. (Rom 5:12) Thil sining hi changreu rawhnak ukang pakhat he tahchunh khawh a si. Mah ukang ah a depnak a um ahcun cu ukang in rawhmi changreu vialte cu zeitindah a um lai? Changreu cu a depnak tete a um lai. Cu bantukin, a “depmi” tlinlonak kha mi vialte nih Adam sinin an co dih cio. Cu ruangah mi vialte kan tar le kan thih hi a si.—Rom 3:23.\n8 Satan nih Adam le Evi kha Pathian ralchanh in sualnak a rak tuahter hna lioah dohdalnak hruaitu a rak si taktak. Jehovah uknak kha a rak zuamcawh. Satan nih aa thawh i ‘Pathian cu uktu ṭhalo a si. Lih a chim i a ukmi hna kha thil ṭha a thuhkanh hna. Minung hi Pathian uknak tang um a hau lo. A ṭha, ṭhalo kongah mah tein biakhiahnak tuah khawh a si. Keimah uknak tang nan um ah a ṭha deuh lai’ tiah a ti. Pathian nih cu bantuk zuamcawhnak a inmi kha zeitindah a tuah lai? Cheukhat nih cun ralchantu kha a thah awk a si an ti ko lai. Sihmanhsehlaw cutin tuahnak nih Satan zuamcawhnak kha a let kho lai maw? Pathian ukning a hmaan kha a langhter kho lai maw?\n9 Jehovah i a tlingmi dinnak nih dotu hna kha thah colhnak nawl a pe lo. Satan zuamcawhnak kha lungtling tein a phi pek awk le Khuachia mi lihchim a si langhter awkah caan pek a herh tiah bia a chah. Cucaah minung kha Satan uknak tangah caan cheukhat chung mah tein i uknak nawl pek awkah bia a chah. Jehovah nih zeicah cuticun bia a chah ti le zeiruangah cu thil kongkau caah hi tluk tiang caan a awnh timi kong kha Ṭhen 11 ah kan i ruah te lai. Asinain, atu ah hi kong hi ruah awk a si: Zei thil ṭha hmanh a pe bal lomi Satan kha Adam le Evi nih rak zumh awk a tlak maw? An ngeihmi thil vialte a petu hna Jehovah kha mi lihchim in zumh awk a si maw? Nang tah zeidah na rak tuah hnga?\n10 Nihin ah cu bantuk thil kan ton cio caah mah biahalnak kong ruah le tuaktan cu a ṭha. Satan zuamcawhnak lehnak ah Jehovah lei ṭannak caan ṭha na ngei. Jehovah kha nangmah an Uktu in cohlang in Satan mi lihchim a si langhternak ah na bawmh khawh. (Salm 73:28; Phungthlukbia 27:11) Ngaihchiat awk cu, nuai thong tampi lakah mi tlawmte lawng nih cu thil cu an i thim. Cu nih cun Baibal nih vawlei hi Satan nih a uk tiin a chim taktak maw? timi a biapimi biahalnak a chuahter.\nAHO NIH DAH VAWLEI A UK?\nHi vawlei pennak vialte hi Satan ta a si lo ahcun Jesuh kha kan pek lai tiah zeitindah a ti khawh lai?\n11 Satan vawlei uktu a sinak kongah Jesuh cu a lung a hring bal lo. Voikhat cu Satan nih Jesuh kha khuaruahhar in “vawlei cung peng le ram vialte le an sunparnak vialte kha a hmuhsak dih.” Cun Satan nih “na khuk naa bil i na ka biak ahcun hi vialte hi kan pek dih lai” tiah Jesuh kha bia a kamh. (Matthai 4:8, 9; Luka 4:5, 6) Hi kong hi ruat ta hmanh. Satan hi vawlei uktu a si lo ahcun kan pek lai tiah a timi kha Jesuh caah tukforhnak a si hnga maw? Jesuh nih Satan kha vawlei pennak vialte hi na ta a si lo tiah a rak ti lo. Satan hi hi vawlei ṭhawnnak hnulei i a ummi a si lo ahcun a si lonak kha Jesuh nih a rak chim hnga ti cu a fiang.\n12 A taktak ah, Jehovah cu universe thil khuaruahhar Sertu Lianngan Bik Pathian a si. (Biathlam 4:11) Asinain Jehovah Pathian asiloah Jesuh Khrih cu hi vawlei uktu a si tiah Baibal nih a chim bal lo. Jesuh nih Satan cu “hi vawlei uktu” a si tiah fiang tein a rak ti. (Johan 12:31; 14:30; 16:11) Baibal zong nih Satan Khuachia cu “hi vawlei khuazing” a si tiah a ti. (2 Korin 4:3, 4) Mah ralchanhtu asiloah Satan kong kha Khrihfa lamkaltu Johan nih hitin a rak ṭial: “Vawlei hi a pumpi in Mi Ṭhalopa kut tangah a um.”—1 Johan 5:19.\nSATAN VAWLEI HRAWH A SI LAI NINGCANG\n13 Kum hna a hung liam tikah, vawlei cu ṭih a nung chin lengmang. Vawlei cu ral aa tumi ralkap pawl, a ding lomi nainganzi rianṭuantu pawl, chungthu lengnal biaknak lamhruaitu pawl le misual pawl in a khat. Vawlei pumpi remh ding ti cu a si kho lo. Pathian nih Armageddon raltuknak ah hi vawlei ṭhalo a hrawh lainak caan a nai tuk cang tiah Baibal nih a ti. Dinnak a umnak vawlei thar nih hi vawlei hi a rolh cang lai.—Biathlam 16:14-16.\n14 Jehovah nih vancung Pennak asiloah cozah Uktu ah Jesuh Khrih kha a thim. Hlanpi in Baibal nih hitin a rak chimchung: “Kan caah ngakchia pakhat a chuak! Fapa pakhat pek kan si! Amah cu Fim Chimtu, A Ṭhawngmi…Daihnak Bawi, ti a si lai. A lianhngannak cu a ṭhang chin lengmang lai; a ram cu a dai zungzal lai.” (Isaiah 9:6, 7) Cu pennak kong he aa tlaiin Jesuh nih a zultu pawl kha hitin thlacam a chimh hna: “Na Pennak cu rung tlung ko seh, vancung khua ah na duhnak an tuah bangin vawlei cungah hin tuah si ve ko seh.” (Matthai 6:10) Hi cauk i a hnu ah kan hmuh lai bantukin, Pathian Pennak nih hi vawlei pennak vialte hi a hrawh dih lai i an hmun cu a rolh lai. (Daniel 2:44) Cu Pathian Pennak nih cun vawlei kha paradis ah a canter lai.\nVAWLEI THAR A NAI CANG!\n15 Baibal nih hitin a kan kamh: “Kannih cu Pathian nih a kan kamhmi van thar le vawlei thar, dinnak a umnak hmun kha kan hngak.” (2 Piter 3:13; Isaiah 65:17) Baibal nih “vawlei” tiah a ti tikah a caancaan ahcun vawlei cung i a ummi minung kha a chim duhmi a si. (Genesis 11:1, NW ) Cucaah dinnak a umnak hmun “vawlei thar” timi cu Pathian mithmai ṭha a hmumi minung kha an si.\n16 Jesuh nih Pathian mithmai ṭha a hmumi hna cu a ra laimi vawlei thar ah “zungzal nunnak” laksawng nan hmu lai tiah bia a kamh hna. (Marka 10:30) Zaangfahnak in Johan 3:16 le 17:3 kha kau law zungzal nunnak hmuh awkah zeidah kan tuah awk a si timi Jesuh chimmi kha rel. A ra laimi vawlei cung Paradis ah Pathian sinin laksawng hmuh awk aa tlakmi hna hmuh laimi Baibal chimmi thluachuah kha atu ruat tuah hmanh.\n17Ṭhatlonak, raltuknak, mangṭam le zaangennak cu a lo dih cang lai. “Luklak ah mi ṭhalo cu an lo ko lai,…Sihmanhsehlaw mi toi ah aa dormi cu ram [“vawlei,” NW ] chungah hin himte in an um lai.” (Salm 37:10, 11) ‘Pathian nih vawlei cung pumpi ah ral cu a daihter dih lai’ caah daihnak a um cang lai. (Salm 46:9; Isaiah 2:4) “Dinnak kha karh sehlaw thlapa a ceu chung paoh cu rumnak kha hmun ko seh”—chim duhmi cu daihnak a um zungzal lai!—Salm 72:7.\n18Jehovah a biami hna cu him tein khua an sa lai. Baibal chan i hlanlio Israel mi hna cu Pathian nawl an ngaih chung vialte him tein khua an rak sa. (Levitikas 25:18, 19) Paradis ah cu bantuk himnak hmuh lai cu zeitluk lawmh awk dah a si!—Isaiah 32:18; Mikah 4:4.\n19Ti le rawl a har ti lai lo. “Ram chungah rawl tampi in um ko seh;…tlang i a ummi rawl kung ṭha bantuk nih tlang vialte cu tuam dih hna seh” tiah salm caṭialtu nih hla a rak sak. (Salm 72:16) Miding mi hna kha Jehovah Pathian nih thluachuah a pek hna lai i “vawlei nih rawl kha a chuahter cang [lai.]”—Salm 67:6.\n20Vawlei cung dihlak paradis a si cang lai. Misual ruangah a rawkmi inn hmun ah duhnung mi inn thar lo thar sak a si lai. (Isaiah 65:21-24; Biathlam 11:18) Caan a hun liam thluahmah bangin vawlei pumpi cu Eden dum bantukin aa dawhmi le thei a tlaimi ah a cang thluahmah lai. Cun Pathian nih “zaa lak in a pek hna i an dihlak in an herhmi kha tlingte in an hmuh” lai.—Salm 145:16.\n21Minung le saram karlak ah daihnak a leng cang lai. Sahrang le innzuat saṭil cu rawl an eiṭi lai. Atu i ṭih a nungmi saram hmanh kha ngakchia nih an ṭih ti lai lo.—Isaiah 11:6-9; 65:25.\n22Zawtnak a um ti lai lo. Jesuh nih vawlei cung a rak nun lio i a tuahmi nak a let tam deuh in Pathian vancung Pennak Uktu in mi a damter hna lai. (Matthai 9:35; Marka 1:40-42; Johan 5:5-9) Cu tikah “ram i a ummi hna cu ka zaw tiah an zai ti lai lo.”—Isaiah 33:24; 35:5, 6.\n23Kan dawtmi a thimi hna cu thih ti lo ding ruahchannak he an hung nung ṭhan lai. Thihnak ah aa hngilhmi, Pathian cinkenmi vialte hna cu an thoṭhan lai. “Minung hi miṭha he miṭhalo he thihnak in kan tho ṭhan dih lai.”—Lamkaltu 24:15; Johan 5:28, 29.\n24 A Liannganmi Sertu, Jehovah Pathian kong a cawng i amah biak awk aa thimmi hna cu a ṭha taktakmi hmailei nih a hngah hna! Cucu Jesuh nih a pawngah a thimi misual pa kha “Paradis ah keimah sinah na um lai” tiah bia a rak kamhmi, a ra laimi vawlei cung Paradis kha a si. (Luka 23:43) Mah thluachuah vialte cu Jesuh Khrih thawngin hmuh a si lai caah, tamdeuh in a kong cawn cu a biapi tuk hringhran.\nVawlei cung paradis canter ding Pathian tinhnak cu a tling lai.—Isaiah 45:18; 55:11.\nAtu vawlei hi Satan nih a uk.—Johan 12:31; 1 Johan 5:19.\nA ra laimi vawlei thar ah, minung kha Pathian nih thluachuah tampi a pek hna lai.—Salm 37:10, 11, 29.\n1. Vawlei ca i Pathian tinhnak cu zeidah a si?\n2. (a) Vawlei ca i Pathian tinhnak a tlin lai kha zeitindah kan hngalh khawh? (b) Minung zungzal nunnak kong he aa tlaiin Baibal nih zeidah a chim?\n3. Vawlei ah ngaihchiat awk zei thil dah a um i zei biahalnak hna dah a chuak?\n4, 5. (a) Rul hmang in Evi a chawnmi kha ahodah a si? (b) Hlan ah a ziaza a ṭha i a felmi pakhat cu zeitindah mifir a hung si khawh?\n6. Zeitindah Pathian fapa a ṭhawngmi thlarau pakhat cu Satan Khuachia a hung si?\n7. (a) Ziah Adam le Evi cu an thih? (b) Zeicahdah Adam tefa vialte hi kan tar i kan thih?\n8, 9. (a) Satan nih zei zuamcawhnak dah a chuahpi? (b) Pathian nih a dotu kha zeicah a rak hrawh colh lo?\n10. Satan zuamcawhnak lehnak ah Jehovah kha zeitindah na ṭanpi khawh?\n11, 12. (a) Jesuh inmi tukforhnak nih Satan cu hi vawlei uktu a si kha zeitindah a langhter? (b) Satan cu hi vawlei uktu a si kha zeinihdah a langhter rih?\n13. Zeicah vawlei thar a herh?\n14. Pathian nih a Pennak Uktu ah ahodah a thim i, zeitindah a rak chimchung?\n15. “Vawlei thar” cu zeidah a si?\n16. Pathian mithmai ṭha a hmumi hna nih a man khiah khawh lomi zei laksawng dah an hmuh lai i, khakha hmuh ve awkah zeidah kan tuah awk a si?\n17, 18. Vawlei cung hmun kip ah daihnak le himnak a um lai tiin zeitindah kan hnabei a sei khawh?\n19. Pathian vawlei thar ah ti le rawl a tampi lai tiah zeicah kan hngalh?\n20. Vawlei cung dihlak Paradis a si cang lai tiah zeicah kan hnabei a sei khawh?\n21. Minung le saram karlak ah daihnak a leng lai ti kha zeinihdah a langhter?\n22. Zawtnak zeitindah a um lai?\n23. Zeicah thawhṭhannak nih lung lawmhnak a chuahter lai?\n24. Vawlei cung Paradis nunnak kong kha zeitindah na ruah?


DR. RAL BUAI CU FIANG TAKTAK IN LEHNAK A TUAH KO CANG HIH – The Chinlung Post\nDR. RAL BUAI CU FIANG TAKTAK IN LEHNAK A TUAH KO CANG HIH\nJanuary 22, 2021 admin Chin 0\nRev. Dr. Ralbuai nih a tial mi ka lehnak a si lai. A point te tein a si lai. Amah nih a tial mi ka vun tial than lai i, cun a tangah lehnak ka tuah mi ka vun tial lai. Rev. Dr. Ralbuai nih a tial mi cu America President thiamnak hi 1980 thok in voi 4 ka tanh cang. Trump an thim lioah zong ah ka um ko. Hilary a ngah bak lai tiah US mipi le vawlei nih an zumh. Result a chuak I, Trump nih teinak a hmuh. Popular vote ah Hilary nih a tei, Electoral College ah Trump nih a tei. Complain tuah khawh Nak tampi a um ve ko nain dai tein a um. “Complain tuah khawh nak tampi a um ve ko nain dai tein a um” tiin a tial.\nKeimah: Daitein an um lo. Joint session ah Democrat lei representative nih Electoral vote ah complain an tuah. Daitein an um lo. Joint House session kha kan mit in kan zoh dih ko. Alabama, Florida, Michigan, Texas, Mississippi le Carolinas state kongah Democrat lei in representative pawl nih complain an tuah kha.Natein Joe Biden nih Senator pakhat tal signature nan ngei maw tiah ahal hna i, kan ngei lo an ti hnuah chim ding an ngei ti lo in an thut kha. Nancy Pelosi zong nih Michigan, pennsylvania, Wisconsin State ah ramdang an nih thlak ve caah vote audit tuah si seh tiah heh tiah a uapi ve kha. (November 23 ah The Guardian nih fiangtein a tial ko kha)\nDaitein an um tiin na chim i, Daitein an um lo ning cu kan mit nih a hmuh dih lo. Trump cu Russia nih a bawmh caah a tling tiin Barbara Lee, California, representative nih a chim kha. Russia nih Trump hi a bawmh caah a tling mi a si, mah cu tehte kan ngei dih tiin a chim. Mah ruangah Washington DC ah Dawr, motor hna cu Democrat pawl nih heh tiah mei in an khangh hna kha. Dawr an hrawh mi le motor an hrawh mi a tam ning kha kan mit in a hmuh dih ko. Nancy Pelosi zong nih Twitter ah fiangtein atial ko kha. Kum 2016 Election ah ramdang an nih thlak tiah heh tiah a tial i, a au pi kha.\nCNN zongah heh tiah a chim kha. Foxnews29 zong nih fiangtein a tial ko kha. Nancy Pelosi nih Twitter ah atial mi kha vun zoh ko. Ni 16 May 2017 ah a tial mi zong kha. Daitein in an um lo ruangah pei Trump cu kum 3 hrawng dothlatnak an tuah kha. Ramdang a thlak tiah Democrat lei nih an rak chim mi kha Lih le hrokhrawl lawngte a si kha. Kum tampi (kum leng) Russiagate ah dothlatnak an tuah i zeihman an hmuh lo kha. Ma dothlatnak an tuah mi kong phuan lo in an chia mi kha, Senator Lindsey Olin Graham (Senate Judiciary Committee) nih kan hnung zarh a khan alangter dih kha.\nRussia nih Trump a bawmh mi pakhat hman Tehte a um lo, Politic ruangah Democrat pawl nih lih le hrokhrawl hmang in Trump an dohnak ti in dis-classified a tuah cang kha. Democrat pawl nih Trump president caah thim a sinak ruangh cu Russia a thlak tiin an chim kha. Kum leng leng dothlanak an tuah hnuah zeihman an hmuh lo kha.. Trump inauguration lio ah khan Democrat pawl nih fakpi in buainak an tuah caah minung 200 leng an tlaih hna i, Palik officer paruk cu hma fakpi an hmuh caah sizung ah an kal pi hna kha (Washington Examiner nih fiangtein an langter ko kha (Vidoe zoh ding mi zong a tam tuk kha)\nNatein kum 2020 ah Joe Biden nih teinak a hmuh mi kongah China a thlak ve ti cu, Director of Intelligence Jonh Ratcliffe nih Congress sin ah fiangtein China an thlak ti a tial i a kuat ko hna kha. Daitein an um na ti i, Daitein an um lo ning mit ah hmuhtu kan si ve caah thil sining fiangtein chim a her caah le mipi nih thil a hman mi an thei khawhnak ding caah lehnak ka tuah mi a si. Rev. Dr. Ralbuai a tial mi, Trump hi khua bawi hmanh a tuan bal lomi asi. Biden hi Trump nih gambling, hlawh lang, broker_pueisa, casino a buaipui lio caan ah Kum 30 ram le miphun caah a rak tuan cang, President tampi he a tuan ti cang mi asi. American politic hi a chungmmuru tiang a theih.\nTrump a palhnak cu Dictator bantukin um a duh. A chuah hlan kum 200 Nak tam nih an tuah MI kha ka peh ti a thei lo. Keimah tluk in Tamada a tuan mi an um lo, Tamada hmasa vialte hna kha “Alaka kaung” a ti hna. Ka duh paoh in Rian ka tuan lai, USA cu ka kut tangah a um tiah a ruah. America cu Constitution UK mi asi ti kha a thei duh lo. Keimah: Mah hi nangmah pumpak in Trump na huat caah na tial mi a si. Trump hi politician a si lo. Amah zong nih a chim ko. Politician bantuk in bia chim mi ka si lo. Ka chim mi hi cu ka tuah lengmang lai tiin fiangtein a chim ko. Trump zong nih Poltician pawl ruangah ramdang nih US hi zei an rel lo tuk caah President kan cuh ve mi a si tiin a chim ko kha.\nAfanu Trump zong nih fiangtein a chim ko kha. Kapa hi politician bantuk a si lo, politician bantuk in nem tein bia a chim hmang mi a si lo, Natein US ram caaah 100% rian a tuan bak mi a si.Kapa hi Washington mirum pawl nih an duh ning bantuk in an tuah kho lo caah heh tiah an doh tiin a chim ko kha. Cun. Anupi Melania Trump zong nih fiangtein a chim ko kha. Ka pasal hi mi dang mit hmai zoh in bia a chim mi a si lo. US ram caah thil tha cu a tuah lengmang mi a si tiin. Mirum. US businessmen a si i, nangmah nak in cun alet in a fim deuh lai i, US president si a tim hlan ah US phunglam cu heh tiah thei a zum ve lai ti kha kanmah mihrut hman nih kan thei.\nNa chim ning bantuk in politician pawl nih North Koreak Kim le China Xi Ping an tih bantuk in a ti lo. Aruang cu Politician a si lo caah si. Na chim ning bantuk in Potician pawl nih Iran an tih ning bantuk in Iran a ti ve lo. Vawlei cungah daihnak a um khawhnak ding caah cun a herh ning tein a tuan lengmang mi a si. Na chim ning bantuk in Politican pawl nih tling duh ruangah Isreal sin ah biakamnak an tuah peng mi, natein an tuah ngam lo mi, Polician a si bal lo mi, Khuabawi hman a tuan bal lo mi nih cun President a si kum hnih bak in Isreal khualipi cu Jerusalem a si tiin cohlan nak a tuah.\nJoe Biden le Obama cu an mit hman an au ngam lo kha. Na chim ning bantuk in Potician a si lo mi nih President a si chung in raltuk nak a chuahpi lo mi a si, Clinton, Bush le Obama lio ah voih zeizat US nih raltuknak a ngei ti zong kan thei dih ko. Poltician nak in khuabuai hman a tuan bal lo mi thil tuah mi hi a sunglawi deuh ti hi keimah mihrunt hman nih ka thei. Tial ding a tam tuk. Tial cawl lo a um. Rev. Dr. Ralbuai, Uahnak in a khat, Mi zomtainak a ngei tuk. Lih chim a zei poi lo. Mirang long minung ah a chiah hna, USA cu. “white people country” ser aa tim.\nA kain a chuak mi biafang upa ram hruaitu hmurka asi lo, “lantaze” bantuk asi. Biden zong amah nakin upa deuh, senior tuk mi “sleepy Biden” House of Congress hruaitu senior politiician zong “third class politician” a ti. A rum ngai ti asi I, amah nakin alet 10 in a rum mi an um a thei lo. Biaknak leiah a tuah MI hi, amah hmurka bang “fake le hoax” asi ko. Piangthar hmurka le khrifa lungput a ngei fawn lo. Keimah-Trump nih ka piangthar ti bia a chim bal lo. Khrifa tha ka si ti mi biafang pakhat hman a chim lo, a cungah na chim ning bantuk in seihman a si lo mi nih na uar tuk mi politician pawl nak in Khrifa caah thil tha tuah tam bik le bible a dirkam bik mi a si ti cu vawlei cung ramkip nih an hmuh dih ko.\nTrump cu President a si ka in tu tiang Democrat lei media nih heh tiah an doh. Trump bantuk in Media nih a doh mi an um lbal ai lo. Media pawl hi an duh ning bantuk in tangka lei ah a bawmh hna lo caah le Trump tangah cun Liberal pawl hna kha an zalawng lai lo caah, Media tampi hi liberal, Mirum, Washington Mirum pawl nih an control mi a si caah lih le hrokhrawl in an doh peng. Adang tampi tial ding a um. France ah a kal lio ah ralkap pawl, athi cia mi hna cu looser tiin Trump nih a ti hna ti Media tampi nih an tial mi kha a hnuah Media nih lih le hrokhrawl lawngte an rak tial mi a si ti vawlei cung ramkip, keimah bantuk nih an thei dih.\nAfganistan ah US ralkap a thi mi hna kha, lu man kha Trump nih Russia sin ah laksawn a pek tawn hna tiah Mainstream Media nih an tial mi vialte kha ahnuah mah kongah Trump cu breiffing voihkhat hman pek/theiter bal a si lo. A hnuah Washington Times nih a source a laknak kha an hal tikah chim ding a ngei lo ti mi zong kan thei dih ko. Mainstream Media pawl nih lih le hrokhrawl in Trump an doh mi thleidang a thiam lo tuk mi minung kan si lo.\nTrump nih Krifa tha ka si ti kong a chim bal lo, natien Na chim ning bantuk in Poltician pawl bia tha tha a chim mi, bia dawh daw a chim mi nak in Khrifa caah amah bantuk in rian a tuan mi an um lai lo ti cu Khrifa lawng si lo, Biaknak dang zong nih an thei dih ko. Trump hi thleidang a hmang mi tiah na chim. Trump President a tuan chungah minak, Latino le Asian pawl nih rian an ngei mi tam ning le rian a ser piak ning a tam ning hi , na uar ngai mi Poticain pawl, biadaw a chim peng mi, nih an tuah bal lai lo\nJoe Biden hi Democratic Presidential election race lio ah a bia chim mi le, lih a chim ning vialte cu Kamala Harris le Bernie Sander nih fiang cik cek in an chim dih ko kha. Kan mit in a hmuh i kan zoh dih ve ko. Rev. Dr. Ralbuai tial mi- Atu thideng in a tanh tu Laimi hna hi”animals, rapist, criminals” ati mi chungah Nan i tel dih. Trump caah cun “nasty” an ti hna. A donghnak ah mahle Ram In pi hrawh dih, riantuantu upa vialte thah dih, amah Tamada asi lo ah cun hrawh vialte a duh mi minung hi”tuanbia chia kha bik” asi cang. Politic le Party Kong ka tial lo, MI nung normal life Kong, ethics asi.\nKeimah: Hillary Clinton nih minung a si ve mi amah vote lo tu sin ah “Deplorable” Zaangfah awk tlak/ ngaihchiatpi awk nan si/ tiah a rak chim mi kha, Democrat lei ah thazang petu Chinmi dihlak zong nan si ve ti kha rak phih hla. Cun Joe Biden nih ugly Folk tiah Ni 31, October ah a chim mi kha Joe Biden tanhtu vialte zong nan si dih ko ti kha rak phil hla.Trump ni Inn ranpi hrawh dih a duh tiin na chim i, BLM lio ah Democrat pawl nih Pathian Bia/Bible mei in an khangh mi, Federal court mei in an khangh mi, US flag mei in an khangh mi vialte kha kan mit in a hmuh dih ko.\nMainstream Media nih peacefull protest tiin an tial peng. Trump hi Inn ranpi hrawh vialte a duh mi minung na ti a cun, Joe Biden cu Bible, US federal Court House, US flag vialte hrawh a duh tu minung a si ti kha rak cohlan ve.Mah bantuk in thil a tuah mi hna kha Joe Biden nih cun peaceful protester tiin a ti peng ko kha. Kamala harris nih mah bantuk in thil a tuah tu Palik nih an tlaih mi hna kha tangka tampi hmang in bail out a tuah hnai, protestest an tuah than khawhnak ding caah a ti kha. Cun amah con impeach tuah ding lam kawl lio a si ti kha rak phil hla.\nCun Debate an rak tuah lio ah khan Kamala Harris nih Joe Biden cu Nu pawl caah tih nung tuk mi a si tiin heh tiah a rak soisel than kha. (Joe Biden zong nu paruk nih a ka tawn/ sual tuahpi a kan tim tiah an rak hacked ve cang kha) News kan rel dih ve ko mu. Biden, Eihmuar hman mi, Urkriane ah Vice President a si lio ah amah nawlngeinak hmang in afapa caah heh tiah tangka a hmuh khawhnak ding caah a rian tuan ning vialte. China nih a fapa an bawmh ning vialte kha kan rel dih ve ko.\nDemocrat lei ah vote a petu le a tanhtu dihlak hi eihmuar a cohlan tu, Setan ram kauter tu nan si ti kha rak i philh hla.Trump nih nauhrawh a duh lo. Biden nih a duh. Biden na tanh a cun a duhnak kha na cohlan tinak asi caah , nauhrawh duh tu nan si dih. Ka si lo nan ti zong ah nan ttanh ning nih a langter dih ko. Nudok, padok thitumnak ka cohlna lo nan ti zongah Biden ann tangh cang caah nudok padok a cohlan mi nan si dih ko. Bible nih na lum cun lum. Na kit a cun kit a ti kha. Credit:Lian Thawng


Vuleicung Ram President Vialte Lak Ah Tihnung Bik Mi Pa Vladimir Putin Nih a Tih Bik Mi Cu A Mah A Zuamcawh Tu Alexei Navalny Hi A Si\nPosted By: Lian Chin October 7, 2020\nA tulio hrawng thawngpang linsa ngai mi pakhat ah a tel ve mi cu, Russia President Vladimir Putin nih kan hnu lei i, a mah a zuam cawhtu Alexei Navalny Sii tha lo hmangin thah a timh nak kong hi a si i, Navalny hi Russia ram ah eihmuar le dinnak a au pi tu opposition leader a si i, Puttin nih hin thi seh tiah a duh bik mi a si tiah media zei mawzat nih an chim.\nAlexei Navalny hi mi raltha le milar a si i, Vulei pi nih miraltha le midik mino vialte 100 an thim hna i cu an thim mi hna ah cun a tel ve mi a si, London Megazine pakhat zongah mino minung 20 an thim hna i cu ah cun mino dinnak a tlaih mi a si tiah an thim than. Putin hruaimi cozah nih corruption an hmang ning le an thil tuah mi cu vulei pi theih in a au pi ngam caah, luat bak hlah seh tiin Sii tha lo hmang in thanh an timh nak hi a si.\nKan hnu lei 2018 thimnak zongah a zuam ve i, 22% lawng vote a hmuh tiah an chim i, cucu duh lo in a dothlat caah caan tlawmpal cu thong an thlak. Vote hi tampi hmu dawh a si i, hruitu dik lo pawl nih ningcang loin thil an tuah caah a si tiah a chim. hruitu hrokhrol pawl nih a cozah a doh mi cu an duh lo caah cawl khawh lo ding in an rak tuah lengmang. A tutan i Sii than lo i an tuahto mi kong ah, ram kip cozah nih Russia cu an van thuat thluahmah ve.\nHi kong hi tha tein dothlat siseh tiah an au pi, England le Germany kaa dang ram tampi cu Russia President Putin cungah an lung a tling lo, Donald Trump tiang nih, hi thil hi felfai tein dothlat nak kan tuah lai tiah a chim. Hi kongah hin Putin cu dai tein a um ko i, thah a duh nak kong le a thil tuahmi cu vulei pi theih in media pawl nih an phozar piak hrihri.


A Fiang Chin Lengmang: Nihin Tiang US Thimnak Biden Le Trump Dirhmun – Chin World News Evening\nA Fiang Chin Lengmang: Nihin Tiang US Thimnak Biden Le Trump Dirhmun\nChelsea Bawi: 𝐔𝐒 𝐞𝐥𝐞𝐜𝐭𝐢𝐨𝐧 𝟐𝟎𝟐𝟎: 𝐓𝐫𝐮𝐦𝐩 𝐧𝐢𝐡 𝐇𝐧𝐚𝐡𝐧𝐚𝐰𝐡 𝐚 𝐏𝐞𝐤 𝐋𝐞𝐧 𝐛𝐮 𝐤𝐨 𝐳𝐨𝐧𝐠𝐚𝐡 𝐆𝐞𝐨𝐫𝐠𝐢𝐚 𝐢 𝐕𝐨𝐭𝐞 𝐑𝐞𝐥𝐭𝐡𝐚𝐧𝐧𝐚𝐤 𝐚𝐧 𝐓𝐮𝐚𝐡𝐦𝐢 𝐚𝐡 𝐁𝐢𝐝𝐞𝐧 𝐧𝐢𝐡 𝐚 𝐓𝐞𝐢 𝐓𝐡𝐢𝐚𝐦𝐭𝐡𝐢𝐚𝐦: Trump a mithi lalaang pawl nih Trump a sunghmi cohlanpiak duh lo in state 3 ah tazacuainak an tuah ko bu zongah cun, Georgia i vote relthannak an tuahmi ah Biden cu buanco a si, tiin fehter a si thiamthiam ko. State law nih a tuahter hna ning tein vote relthannak an tuah i, vote 12,284 in Biden nih Trump a tei, tiah fehter a si cang.\n“Tei lai lo hi Trump nih ai theihtuk ko. Cucaah, a tuah hnga rian a tuah duh lo,” tiin Biden nih a chim. January i avoi 46nak US President tuanvo lak dingin Biden cu an timhlamh lio pi a si. Public vote in Biden nih Trump hi 5.9 million tluk tam in a thlau, a hleih. President tuan khawhnak lam lai a reltu Electoral College (270) ah Biden nih 306 a hmuh i, Trump nih 232 a hmuh.\n𝐆𝐞𝐨𝐫𝐠𝐢𝐚 𝐚𝐡 𝐳𝐞𝐢𝐝𝐚𝐡 𝐚 𝐜𝐚𝐧𝐠? Kut bakin vote relthannak kan tuahmi nih Georgia i cuhlan Biden a dirhmun a hnursuang kho hlei lo, tiah state secretary Brad Raffensperger nih Thursday ah khan a chim. “Tutan i Georgia pumpi culin vote relthannak tuah hi Georgia tuanbia chungah avoikhatnak bak a si i, paper ballot voting system an hmanmi nih in an vote vialte hi thatein a rel hnu ah a phichuak a thanh hi a si,” tiah Georgia Secretary of State Brad Raffensperger, Republican, nih a chim.\n“Kan county pawl an i zuamnak thawngin le caan tawite chungah khulrangtein tuanvo lim kho dingin kan state election officials pawl thazaang an chuah khawh ruangah a tu bantukin tlamtlingtein rian kan tuan khawhmi hi a si,” tiin Raffensperger nih a chim. Georgia chungum county kip i vote thlak ai palhmi hi 0.73% hrawnghrang lawng an si cio i, Biden le Trump an i thlau ning cu 0.5% tiang a si. Election results cu Friday ah khin namhnehnak tuah a si lai.\n“Kan zumh cia ningtein vote relthannak an tuah taktak. Phungninglo in thlakmi (illegal) ballots an relchih,” tiin tehte um lo piin Trump campaign senior legal adviser Jenna Ellis nih a chim. “Minung kut theng tein vote relthannak nan tuah tikah nan i hmaithlakbik dingmi thil pakhat a si mi cu, vote catlap (ballot) cung i na hmuhmi thil (min le ai dehmi tete) le computer nih a langhtermi ai khat le khat lo, ti a hi a si,” tiah Georgia voting system manager Gabriel Sterling, Republican, nih CNN ah a chim.\n“Minung thengte nih zohfelnak an tuahnak a ruang cu, nan theih bangin, sehthilri nih hin vote hi a thlennawn khawh, asiloah a nawnnok khawh, asiloah pakhatkhat a tuah tawn. Asinain, Georgia ah cun cu bantuk cu a um lo. A um lo zia tehte kan langhter ko cang,” tiah Sterling nih a chim. Tutan zarh i vote relthannak an tuah mi ah vote 6,000 dengmang hmuh chap an si. Hihi fir bia a si lo i, ninung nih kan i palh sual mi in a cang sualmi a si, tiah Sterling nih a chim. Hi kong he pehtlaiin, Floyd County officials nih election manager a rian in an phuah lawlaw, tiah media nih an chim.\n𝐁𝐢𝐝𝐞𝐧 𝐧𝐢𝐡 𝐳𝐞𝐢𝐝𝐚𝐡 𝐚 𝐜𝐡𝐢𝐦? Online in Republican le Democrats governors pawl he meeting a tuah hnu ah, Biden nih virus kong a chim. Trump a lung a thumh duh lo nak kong Biden an hal i, hi ti hin a leh hna: “Democrasy phung le lam kongah vawleicung mipi sinah President i a lung a thumh duh lonak nih hin rawhralnak thawng faaktuk in a thanh bantuk a si cang. Cucaah cun, American president tuanbia chungah a rian ai tlinh lo bikmi president pakhat ah theihpeng a si ve cang lai,” tiin Biden nih a chim.\nHi mipa nih zei ko dah khua a ruah, ti hi theih a har ngaingai. A thil tuahmi hi a ing lawng a puang ko cang, tiah Biden nih a chim. Election result hi phungning te a si ko, tiah a tamdeuh kan mipi nih an cohlan mi a si, tiah Biden nih a chim. Republican Senator Mitt Romney nih Biden bia hrawm in twitter ah ca a thlah colh ve.\nVote dehhlennak kongah zeibantuk baiceihzung hmaka hmanh ah cohlanpiak awk tlak ngaingai Trump nih a chuahpi mi a um lo tikah election a khutthal leh duh in le mipi an lung vaivonhter dingin state kip le local officials pawl a au hnawh hna tiin Romney nih a tial. American President a tuan lio mi pakhat nih chiakhatuk in le Democracy muisam a kenglo mi tuahsernak a kalpi mi hi lung lei khi a piang lo, tiin a tial.\n𝐓𝐚𝐳𝐚𝐜𝐮𝐚𝐢𝐦𝐢 𝐡𝐢 𝐳𝐞𝐢 𝐤𝐨 𝐝𝐚𝐡 𝐚𝐧 𝐬𝐢? Georgia, Arizona le Pennsylvania ah cun Trump mipi pawl nih tazacuainak an kalpi mi an hlawh a tling kho lo. A ra lai mi Friday i election results namhnehnak tuah an timh cang. Republicans pawl nih tuah lo dingin kham an i timh caah tazacuainak an kalpi. Asinain Georgia baiceihzung nih an hnonpiak hna. Ni kum tein khan biachahnak a tuahtu biaceihbawi cungah Trump a lung a rawk bal cang.\nArizona ah cun Maricopa County ah a thar in vote relthannak (avoihnihnak) tuah than dingin state Republican Party nih an hal ko nain biaceihbawi nih a hnonpiak hna. Hi County hi state khualipi Phoenix pawngte ah a ummi a si. Pennsylvania ah cun Post Office in a phanmi vote 2,000 lenglo cohlan lo dingin Trump campaign nih an halmi cu biaceihzung nih a hnonpiak hna.\nVote an fir tiin hrih le hram ngei lo piin Thursday i biachimnak an ngeih lio ah Trump a sihni Rudy Giuliani nih a chim. Trump team pawl nih tazacuainak an tuah mi an hlawh tlinglo, tiin thawngpang a thangmi kongah a thin a hung i, “media pawl nih hin luantuk lehpek in Trump an huatnak rumro an langhter,” tiin a chim. Michigan i tazacuainak kan tuahmi lawng a tang cang. Cucaah hi tazacuainak hi kan let than lawlaw cang lai. A biapimi county pakhat ah vote result nemhnehnak tuah lo dingin kan kham ko cang, tiin a chim.\n“Kan county i result namhnehnak Republcain member 2 nih an khammi hi sullam a ngeih lo caah, namhnehnak tuah dingin kan i timhlamh ning tein kan kalpi ko lai,” tiah Wayne County’s canvassing board nih an chim. Vote namhnehnak an tuah hnu pi ah khin, “Buanco ka si a fiang khawhnak dingah cawlcang ko,” tiin Trump nih pumpaak in a Republican nu pakhat a hei chonh. W County ah Biden nih tamlak in a tei i, Michigan pumpi ah hin Biden nih 146,000 hrawngin Trump hi a lonh, tiah official in cohlan a si theng rih lo mi result pakhat nih a langhter.\n𝐓𝐫𝐮𝐦𝐩 𝐢 𝐚 𝐍𝐞𝐡𝐧𝐮𝐧𝐠 𝐜𝐚𝐰𝐥𝐜𝐚𝐧𝐠𝐡𝐧𝐚𝐤 𝐡𝐢 𝐳𝐞𝐢𝐝𝐚𝐡 𝐚 𝐬𝐢 𝐭𝐡𝐚𝐧 𝐫𝐢𝐡 𝐥𝐚𝐢? Media tampi nih an zumhmi cu, votepetu pawl duhthimnak merhpiak kho dingin (the choice of voters), key states ah a ummi a Republican hawitha state legislatures pawl hi ai sawm hna lai. Cun, amah a dirkamhtu deuh dingah a ruahmi hna US Electoral College memebers pawl a vun i thim te hna lai.\nFriday ah khin White House ah tonnak ngei dingin Michigan’s Republican lawmakers pawl a sawm cang hna. Khi tikah khin tactics ai thlenmi a lang te kho men, tiah ruah a si. US hi democratic in ai hruaimi a si. Popular vote a tei theng lo zongah, president pakhat nih hin state pakhat kip ah an pekmi vote mark a tam u a tei hrimhrim a hau. State tamdeuh nih cun popular vote ah teinak a hmumi zulh in vote an pek ve. Asinain, state nih duhthimnak a tuah khawh lo ah cun, statehouse legislators nih electors thim khawhnak nawl ai ngeih ve lai, tiah federal law nih a chim.\nVote firnak kong tehte a langhter khawh rih lo caah le million tamtuk nih vote an thlakchia mi vun hnonpiak a si tikah mipi thinhunnak a chuak ding a si caah, caan rauh dawhdang cu a si ko rih. Trump nih hin legislators (policebawi) pawl pumhkhomh ai timh lio pi a si, tiin source pakhat nih a langhtermi cu Reuters news agency nih a langhter chin. Legislature nih electors thimnak a tuah lai” tiimi cu a um taktak lai lo,” tiin tutan zarh thokka i White House lei a kalmi Michigan lawmaker Mike Shirkey nih a chim.


AMAK KHOTUK DONALD TRUMP BIACHIM AN LAU VIAR KO – The Chinlung Post\nCalifornia meikang konghe pehtlaiin Donald Trump biachim cu an laucio ko. California a tlawnnak ah Trump nih atimi hna cu khuasik a chuak colh ko lai tiah a chim. Aliamcia August thla in khan California le Oregon cun Washinton state hna ah meikaang a chuak i, atuhi 2 million hectares a kang cang ti asi. Cun hi meikangh ruangah minung 36 zong an nunnak aliam cang.\nUS president Donald Trump nih cun Climate change hi a lunghrinh. Ram akanghnak aruang cu ram zohkhanhtu daithlan ruangah a si tiah a chim. Cun US West Coast a tlawn nak zongah Donald Trump nih California official hna sin ah meikang a chuahnak aruang bik cu Forest management that lo ruangah asi tiah a chim tthan.\nHi konghe pehtlaiin Donald Trump cu reporter hna nih biahalnak an tuah. California ramkaang hi Climate change ruangah a si maw tiah an hal i, Trump nih aleh mi hna cu asi lo Mangement he aa pehtlaimi thil deuh asi in ka theih lehnak atuah tthan hna. Cun Australia le Amazon rainforest kanghnak zong hi Climate change ruangah asi an tinain ramdang hna nih cun ram meikaang an tuar ve lo tiah a chim chih.\nKhuacaan thlen, Climate change ruangah nan ti a si ahcun India ram nih an kalpi mi phung an thlen a hau lai i, Tuluk zong nih an thlen ahau lai. Culawng hlah Russia zong nih an thlen ahau rih lai tiah Trump nih a chim chih. Hi konghe pehtlaiin nizan cawnnikhat ni ahkhan California Governor Gavin Newsom nih Trump te he meeting an tuahnak atanglei bangin a chim.\nForest Mangement kan kalpi ning hi attha deuh lo. Asinain California ram zatceo nak tam hi state nawlngeihnak siloin federal tangka a ummi asi tiah a chim. Hi ramkang nih hin Climate change kongkau ah i elnak cu adihter ko. A lum i, a lum chin lengmang, a rocar i, a rocar chin lengmang, Science nih a chimmi cu ataktak in a rak lang cang i Climate change timi hi a taktak bak asi i, a fak deuh chin tiah a chim.\nAliamcia zarh nirukni zongah President Trump nih meikangh atuarmi West Coast cungah alungthatlonak arak chim. Asinain hi meikang cu Forest management he aa pehtlaimi asi tiah a rak chim tthan. Hi tluk zual hi an tong bal rih lo, hi bia hi thatein thei usih forest management bak asi tiah a chim. Climate change timi hi ttawnchommi asi i, aum taktak lomi asi tiah Trump nih arak chim bal cang.\nZA LIAN CEU (Salai C Alexander) CU FAK TAKTAK IN A THUAT VE KO CANG HIH


KNLA le Ralhrangbu i kahnak ah a thi mi cazing langter a si. A thi mi an tam bak ko\nadmin August 5, 2021 Leave a Comment on KNLA le Ralhrangbu i kahnak ah a thi mi cazing langter a si. A thi mi an tam bak ko\nKNLA le Ralhrangbu I Kahnak Ah Rallokap 250 An thi, 100 leng An Tli Nihin August 4 ah Mon ramkulh Tathung pengah kahdoh dingin a ra mi ralhrangbu hna cu KNU/KNLA nih an kah hna i rallokap 250 nak tlawmlo an thi tiah theih a si. Ralhrangbu tat-mah 99 tang tatyin hna cu Tathung peng, Nanawttaw khua pawngah KNU nih tuzing zinglei sangah khan lam ah an bawh hna i an kah hna hi a si.\n250 leng an thih hlei ah rallokap 100 leng cu an uniform phawih in an zaam tiah KNLA he a naihniam mi hna sin in theih a si.\nKNLA le ralhrangbu hna hi tuizing suimilam 8 hrawng in 12 tiang an i kap.I kahnak hi ralhrangbu leiin kahdoh dingin thazaang tampi he an rat lio ah KNLA nih lam in an bawh hna i an kah hna.\nKNLA lei zong 3 an nunnak a liam. KNLA nih ralhrangbu hriamnam zeimawzat an lak tiah Ayeyarwaddy Times nih a tial. Cre-TCP\nThawngpang pang..Rakhine Ralzaam Singkhat Leng An Khua Ah An Kir Ngam Rih Lo 2018 in AA le ralhrangbu hna kum 2 chung kahdohnak ruangah ralzaam 240000 leng an um. Atu an ram a daih deuh ruangah a kir than mi zong an um nain a kir kho rih lo mi sing 1 leng an um rih tiah theih a si.\nKir cu kan duh tuk cang.Mah tluk rethei, harsa bu in a hodah a um peng rih duh lai. Kan khua he falawng 1 lawng a hlatnak hmun ah ralhrangbu Batalian pakhat an um peng.\nAn i kap than lai lo ti chim khawh a si tikah zeitikdah kan kir ngam lai tiah Setipin ralzaam hmun ah a um ve mi U Khin Maung Win nih a chim. Myauk-u, ralzaam hmun ah a ummi hna zong an khua ah ralhrangbu an lutchuak, umhmun an khuar peng rih caah le an khua pawngkam ah bomb tampi a um caah an kir ngam rih lo tiah Daw Win Me nih a chim.\nRakhine Ethnic Congress (REC) nih a chim ningah Rakhine ralzaam hmun in a kir kho rih lo mi ralzaam sakhan ah a um lio mi 68,000 hrawng le sakhan lenglei ah a um mi 40,000 hrawng an um tiah theih a si.\nREC chungtuan Ko Zaw Zaw Htun nih; a kir mi hi an tam rih lo. Sakhan chungah 68,000 hrawng an um rih, sakhan lengah a um mi hna hi an chungle sinah a um mi hna, anmah tein inn a hlan mi hna an si.\nKhua cheukhat cu a rawh dih ruangah le ralhrangbu pawl an um peng rih ruangah ei din kawlhawlnak ah a hlan bantukin an tuan kho lai lo ti an phan ruangah an um rih mi a si tiah a ti.\nRakhine ralhrangbu council nih May thla dih hrawngin a kir duh mi hna min cazin hna an lak i, phaisa le facang hna an bawm nain chungkhar 160 hrawng lawng an kir.Atu cu furpi a si pin ah zawtnak a tam caah an kir kho rih lo tiah theih a si.\nCovid ruangah ralzaam hna cu thal 2 deng ei din le bawmhnak dangdang an hmu ti lo tiah theih a si i, ralzaam hna nih an khua ah kir ding ahcun an khua pawngah bomb a um mi hna thianh piak ding le ralhrangbu hna zong thial piak dingin an nawl hna. Ref- WN\nFih nung tuk mi an tuah than hoi, Rallokap misual pawl thil tuah ning hi cu →\n← Ralhrang ralkap tampi an thi than hoi


US CU TULUK NIH THEIHTER NAK A TUAH KO CANG HIH – The Chinlung Post\nJuly 17, 2020 admin World News 0\nUS Cu Tuluk nih theihternak atuah pin ah fak ngaiin a tthuat tthan cang. Tuluk nih a timi cu US kan ram kongkau ah hin rak i thlak hlah tiah theihternak atuah. Hi konghe pehtlaiin Tuluk nih atimi cu HongKong caah phungle lam national security law hman dingmi ramchung kongkau a si caah rak i thlak hlah tiah US athanh.\nPhung kalh loin Tuluk nih a ramchung ah nawlngeihnak ahman ko tiah China Foreign Ministry nih a chim. Cun Hong Kong le US nih hnatlaknak an tuahmi Hong Kong Autonomy Act 1992 kong zongah a soisel chih rih. Hithil an tuahmi hi Tuluk le Hong Kong hrawh timhnak asi pin ah US nih hin Tuluk hi lih a puh lengmang tiah a peh rih.\nHi konghe pehtlaiin US President Donald Trump nih tuzarh nithum ni ah Executive Order a chuah. Cu order a chuah mi cu Hong Kong he chaw leh chawhrawlnak ttinak an tuahmi vialte a ngol dih. Hi thil atuahnak a ruang cu Tuluk cungah alungtlin caah asi tiah an chim.\nCulawng siloin US President Donald Trump nih Tuluk official chawleh thalnak siseh bank lei ah US nih abawmhmi hna zong phihkharnak tuah ding in timhlamhnak zong an tuah. US nih Hong Kong he chawleh thalnak a ngolnak a ruang cu atanglei bangin an langhter.\nTuluk nih Hong Kong caah national security law ahman ruangah a si. Hi phunglam tuahmi hi Hong Kong mipi zalonnak hrawhhralnak asi tiah US President Donald Trump nih a chim. Cun US nih Hong Kong caah thilttha or bawmhchanhnak a tuahmi vialte zong phunglam tuahmi nih a hrawh tiah tiah a chim chih.\nTuluk nih Hong Kong caah phunglam a sermi National Security Law ruangah hin Hong Kong mipi zeimzaw zat hna nih an ram hi an chuah tak ngaingai te lai tiah US President Donald Trump nih a zumhning zong a chim chih.


AUSTRALIA SIANGINN AKAIMI AN LUNGRE ATHEI, RALHRANG NIH AN HRO HNA – The Chinlung Post\nAustralia Ah Myanmar In Sianginn A Kaimi Hna Cu Ralhrang Cozah Nih CDM Ah I Tel Lo Dingin A Hro Hna! Australia ahhin Myanmar in sianginn a kaimi siangngakchia tampi an um i cu chungah cozah riantuan a simi, cozah bawmhnak in a kaimi zong an tampi. Cu cozah bawmhnak in Australia ah sianginn a kaimi hna cu ralhrang cozah nih CDM ah i tel lo dingin hronak ca a kuat hna tiah theih a si.\nBiakamnak tuah cu an duh lo tuk, asinain an tuah lo ahcun Myanmar ah a ummi an chungkhar nih an tuar sual lai ti an phang fawn. Cozah bawmhnak in Australia ah sianginn a kaimi hna cu lungrethei le thinphang in an um ko.Australia cozah nih ralhrang cozah cungah a cawlcangh ning a nem tuk, fak piin dantat phihkharnak tuah seh tiah Australia hlutdaw le Myanmar siangngakchia hna nih biatak tein an forh peng.TCP\nThawngpang dang Good News: Ralkap siibawi Bogyi Min Maung Maung cu a rian chuahtak in mipi lei ah a dir cang. Atu cu ramri a himnak hmun ah a phan cang. Ralhrang nih mipi cungah an tuahmi thatlonak vialte siseh, an tlaihmi hna mah saram bantukin an hrem hnanak vialte a hmuh tikah dinnak a tanhmi mipi lei ah dir lo awk a tha lo tiah aa fiang.\nSiibawi (Surgical Specialist) Bogyi Min Maung Maung nih cun ralhrang ahhin phu 3 in an um. Phu khat cu MAH lei ah lungthin dihlak in a tangmi an si. Phu khat ve cu ralhrang uknak duh loin mipi lei ah tan/dir a duhmi an si. Phu khat cu teinak a hmumi lei poah dir aa timmi an si tiah a chim. Ral hmun ahhin meithal kah thiam lawng a za lo, engineer le sii lei a thiammi zong an biapi tuk. Cucaah atu bantukin ral hmun i siibawi a simi Bogyi Min Maung Maung nih mipi leiah a dirmi cu thawngpang tha taktak a si. TCP


CHINCHIN PEKTHANG NIH VIDEO BAK IN A CHIM CANG HIH ATTHATUK – The Chinlung Post\nTutan thimnak ah aizuam dingmi le a lut dingmi Thantlang peng mipi lawng siloin vawlei cung hmunkip kaa kip ah a ummi siseh, Chinmi hna nih kan i bochan taktak mi kan pa le hna zong nih an dirkamh mi Chinchin Pekthang nih mipi vialte theih in a hmurka a vun langhter cang. A biachimmi hi cabia zong in kan vun langhter rih lai.\nCun cabia in kan langhter khawh lomi siseh video zong in Laimi or Chinmi vialte hna nih kan theih aharh taktak mi thil a si caah a cabia in siseh a video in kan vun langhter chih lai. Chinchin Pekthang cu Laimi or CHinmi vialte hna nih kan dirkamhmi le kan uar taktak mi Chinram caah biatak tein a cawlcang taktak mi Nusalttha pakhat a si. Tutan ah a chimmi cu a tanglei bangin a si.\nChinchin Pekthang nih a chimmi cu, Kannih Chinmi phun cu Pathian nih a thimmi miphun kan si. Pathian nih Chin miphun ah aa kan ser, Chinram aa kan pek. Nunphung aa kan pek, Caa aa kan pek, Miphun pakhat nih angeih mi tling khikkhat tein aa kan pek mi miphun kan si. Khrihfami kan si, Khrihfa ram i, a ummi kan si. CNLD zong kum nga caa men i ramkheel rian a ttuanmi kan si lo.\nKanmah Chin miphun caah, Chin miphun a hmunh chung paoh, Chin miphun kan himnak ding caah Kan ram a damnak ding i, a ttuan mi le mah vialte cu ai tinh mi kan si.Cucaah Chin miphun a simi vialte, Pathian nih a sersiam mi hna nih kan miphun kan dawt i, kan miphun caah kan ttuan a harh cang. Chin miphun nih kan covo hna lak tthan dingah kan i funton caan a cu cang i, ramchung ramleng i a ummi vialte hna kan miphun kan damnak ding kan ram a himnak ding caah hmun khat te ah i funtom cang hna usih.\nA cung cabia kan vun rel ahcun kan thinlungput zeidah a lawh cio timi, zeibantuk ah dah ka dirlai timi zong kan ifiang ngaingai hna lai tiah zumhnak ka ngei. Chinchin Pekthang cu zapi nih kan theih cio bangin naite ah hringtu a pa nih mual a liamtak. Sihmanhsehlaw a ngeihchiatnak lakah chinmi vialte hna nih kan theih dingin video hmang in bia a vun chim.\nUpat tlak taktak le tutan ah vote pektlak taktak a sinak cu a hung lang cang. Minung tampi cu si usihlaw hi bantuk bia hna hi kan chim kho hnga maw? Kan chim kho lai lo. Cucaah Chinram Chin miphun a daw taktak mi asinak alang cang i, aliamcia Chinmi caah a rianttuannak tampi kan theih lo hmanh ah tutan in i fiang hna usih law a ralaimi thimnak zongah vote pe cio hna usih. Ka lawm. Salai Thang. Video zoh aduhmi nih hika hi voikhat in hmat law video zoh khawh asi


THAWNGCHIA LAK AH THAWNGPANG TTHA TAKTAK, BIDEN NIH A PHUAN CANG – The Chinlung Post\nTHAWNGCHIA LAK AH THAWNGPANG TTHA TAKTAK, BIDEN NIH A PHUAN CANG\nMay 18, 2021 admin Local News 0\nTHAWNGCHIA LAKAH THAWNGṬHA. Ngakchia Bawmhnak (Child Tax Credit) pek dingmi cu July 15 in pek a si cang lai tiah President Biden cozah nih tuchun Nikhat ni, May 17 ah thawng an thanh/phuan cang. Zeizat dah pek a si lai? A tam bak. Kum khat caah kum 6 tang ngakchia poh $3600 pek a si lai i kum 6 -17 kar ngakchia poh $3000 pek a si lai. Kum 18 poh $500 (voikhat lawng) pek a si lai i kum 19-24 kar college a kaimi zong $500 (voikhat lawng) pek ding a si ve lai.\nKum khat phaisa hmuhmi (income) minung pakhat nih $75000 or nuva hmuhmi $125000 naak tlawm a simi fale/ngakchia poh nih hi bawmhnak hi hmuh a si lai.America rammi chungkhar million 39 hrawng nih an ngah/hmuh lai tiah IRS nih an ti. Zeitin dah an pek/kuat lai?Kum 17 tang ngakchia poh hi tu kum 2021 caah voi 6 kuat a si lai i voikhat kuat ah ngakchia kum 6 tang $300 le kum 6-17 kar $250 cio) in kuat a si lai.\nTax return file lio i direct deposit a tuahmi cu bank ah kuat/rawnpiak colh a si lai. Direct deposit a tuah lomi belte cu check in kuat a si lai. Tahchunhnak ah kum 6 tang ngakchia fa pa 3 a ngeimi cu July 15 in December 15 tiang thla chiarte $900 lengmang pek a si lai ti nak si. Kum 6-17 kar ngakchia a ngeimi zong thla chiarte minung pakhat nih July 15 in December 15 tiang $250 lengmang hmuh ding a si lai. Kum 18-24 kar tu cu voikhat (one time) ca lawng $500 cio pek ding an si lai.\nKum 2022 i pek dingmi cu 2021 Tax Return tuah tikah thla 6 ca a tangmi hi pek chih te ding a si lai. Tutan 2021 kum cu fa tam a ngeimi pawl thluachua hmuh kum ah phuan khawh si. President Biden nih cun kum 2025 tiang pek ding a ti. Si kho tehnga dek maw? Khah! Hi tluk bawmhnak tam hmuh tikah hin maw cheu 10/1 pek le ram le miphun ca i pek/thawh ding philh sual lai ucih. Philhter phun zong um te hlah seh. Pu Baiden zong thlacam piak philh fawn lo ding si lai cu. Fa tampi a ngeimi hna nan thluahchuah hrawmpi pah le lawmhpi pah in atulio kan ram kong i siivangh buin ka van in ṭialpiak ta hna. Credit: Vanceuuk khenglawt\nSUU KYI LE HRINGTU A PA KONGLAM THANH NAK AN TUAH CANG


Mithat Lainawng ralkap le palik hmai ah thih ngamh in hmai fongmi nusal Sister Rose Ann Nu Tawng – The Cherry Par\nMithat lainawng palik le ralkap hmai ah thih ngamh in zapi hmai ah kal in a khuk aa bilmi Sister Rose Ann Tawng hi upat lo awk tha lo. Nihin Kachin ram Myitkyina khuapi sandah piahmi hna cu misual lainawng ralkap le palik in harnak an pek hna an bu theh le hrawhhral an timh hna lio ah thih nun ruat loin Sister Rose Ann Tawng cu hmai ah a chuak i a khuk bil bu in palik pawl cu a nawl hna. Cu ti a tuahmi cu palik nih an hmuh tikah mipi harnak pek ding in a dirmi palik chung in Palik pahnih nih upatnak an rak pek ve i an kutsih buin a hmai lila ah an khuh an i bil ve.\nRelchap, Mipi nun ka khamh hna a ti nak ah amah tu thi lak in an kahmi Hero Zin Min Htet( Kachin). Nihin Kachin ram Myitkyina ah ralkap nih mipi sandahpiahmi an kah hna. Pahnih an thi a dang 4 leng hma an pu. Nihin kah that a tongmi pahnih lakah pakhat cu mino te kum 23 Zin Min Htet a si. Zin Min Htet cu chuahpi unau 3 lakah a hniang bik a si.\nCun fapa fangkhat ngeihchun mi a si fawn. Dawr ah rian a tuan i hringtu a nu a cawmmi pa fel hawikom ca zongah mitha a si. Nihin sandah an piahnak ah palik le ralkap nih mipi cu an kah hna. Cu ti mipi kah an ton lio ah cun Zin MinHtet nih mipi ka kham hna a ti nak ah amah tu cu a lu ah an kah i a thih hi a si. Credit: Tluang Ceu Thang\n← Ta’ang (TNLA) ralkap cu mipi runven dingah khuapi lei an panh ve cang.\nMin Aung Hlaing Nih Israel Sungthoh Minthang Ben Menashe A Hlan Mi Hi Kawlram Caah A Poi Ngai Kho →


TTIHNUNG SI CANG, TU NI AH A NUNNAK AN LAK TTHAN CANG – The Chinlung Post\nRalhrang kawlral nih rian an khinh mi lunglawm tein a ttuan mi hna cu thah thluahmah an si cang. Tutan zong ah Kyaut Tan township ah ralkap lei nih rian an khinh mi ပညာ‌ေ၇းမူး pa cu meithal in an kah caah a nunnak aliam. Yangon region Kyaut Tan township ah ralkap lei nih ပညာ‌ေ၇းမူး rian an khinh mi U Aye Tun cu meithal in kah a tong I a thi tiah theih asi.\nThawngpang dang:Kinma khua mei a kangh nak ah tar minung 4 a kangh chih hna.Magway region ah a um mi Kinma khua mei a kanghnak ah kum khua upa cang mi tar minung 4 cu mei nih a kangh chih hna caah an nunnak a liam tiah tantak mi innchungkhar hna chimnak in theih asi. Mei nih a kangh mi hna cu kum 70 leng a si mi ka pi le ka pu U Mya Maung le Daw Kyi Meing cun Daw Sein Kyi le a dang patar pakhat hna an si tiah khuami mino pakhat nih Mizzima sin ah a chim.


Myanmar ralzaam 99% leng ID Card chuahpiak an si cang – THE CHINLAND POST\nMyanmar ralzaam 99% leng ID Card chuahpiak an si cang\nThe Chinland Post | 2022 June 17 – India, Mizoram ah aa dormi Myanmar ralzaam chung in 99% leng ralzaam ID Card chuahpiak an si cang tiah theih a si.\nMizoram Ministry of Home Affairs hruainak in dirh a simi High-Level Committee on Myanmar Refugee’s phu i June 4 tiang a ngeihmi cazin ning ahcun Mizoram ah ralzaam 29,964 um a simi chung in 29,751 sin ah ID Card chuahpiak an si cang caah 99.28% nih ID card an ngei cang tiah The Aizawl Post thawngzamh ah langhter a si.\nMyanmar ram ah February 1 thok in SAC nih hramhram in uknak a lak hnu ah ram pumpi in hramhram uknak doh a si i ralkap nih mipi pawl tlaih le thahnak hna a tuah lengmang caah Sagaing ramṭhen le Chin ramkulh mipi hna Mizoram ah zaam a si.\nMizoram ah a zaammi ralzaam hna ningcang tein cazin lak ding in Mizoram cozah nih a dotdot in Committee a ser i a luancia February thla thok in ralzaam ID chuahpiak an si.\nHigh-Level Committee on Myanmar refugee’s phu cazin chungah Mizoram peng le ramṭhen 6 ah Relief Camp 149 a umm i cu camp hna ah ralzaam 11,833 um a si i camp si loin a dang hmunhma ah a ummi 18,131 an si tiah theih a si.\nPrevious Pharuso peng, Dawhekhu khua biakinn khanghpiak a si\nNext Kalay in Tedim lei a kalmi SAC ralkap kah an tong, SAC ralkap 7 an thi, 15 an i hliam


Miss Thu Zar Kong ah Dr.Peter Za hlun Thang family Ralkap Nih Fak Tuk An Vuak Mi Cu A Poi Taktak Si – Buanchukcho\nRev. Dr. Za Hlun Thang te sianginn cu nizan sml. 11:00 pm ah ralkap nih an luhhnawh hna i, a fapa, saya Pa Sui le midang pathum zong fak ngai in kut an tlak hna ti thawng kan theih cu kan lung a nuam lo taktak. An phone an check hna i, a fapa nih Miss Universe Myanmar kong a rak share mi post pakhat ruang bak ah fak taktak in an vuak chap.\nAhodah a si an ti i, ka fapa a si a ti ruangah an bawhter i, voi thum an tuk chap. Rev. Dr. Za Hlun Thang zong kupbil dingin voi hnih an ti nain, a bil duh lo pinah, nan lung si tiangin rak kan check uh, sualnak kan tuahmi pakhat hmanh a um lo tiah a ti hna. Rev. Dr. Za Hlun Thang te chungkhar hi atulio kan ram a har lio ah misifak le miharsa hna sinah an si khawh tawk in a bawm mi hna an si pinah kan Chin mi ralzam hna zong a zuanhnawhmi an si i, hi bantukin sualnak ngei loin an luthnawh hna i an naule tiang in an tukvelh mi hna cu lung a fak taktak ko.\nTutan an luhhnawh hna mi a ruang hi Hmawbi ah sianginn kai kho lo dingin a cawlcangmi hna lakah Chinmi an um tiin report tu an um ruangah ruahdamh in an luthnawh hna hi a si. Rev. Dr. Peter Za Hlun Thang he phone kan i chawn i, a fapa zong a pasal ngai caah kaa lawm. Kan si khawh tawk in kan ram ca thlacam le harsami hna caah kan i zuam hna a hau tiah a ka ti. Rev. Dr. Za Hlun Thang te chungkhar Pathian nih in veng ko hna seh. Credit : Saya Thawng Tha Thang\nTutan an luhhnawh hna mi a ruang hi Hmawbi ah sianginn kai kho lo dingin a cawlcangmi hna lakah Chinmi an um tiin report tu an um ruangah ruahdamh in an luthnawh hna hi a si. Rev. Dr. Peter Za Hlun Thang he phone kan i chawn i, a fapa zong a pasal ngai caah kaa lawm. Kan si khawh tawk in kan ram ca thlacam le harsami hna caah kan i zuam hna a hau tiah a ka ti. Rev. Dr. Za Hlun Thang te chungkhar Pathian nih in veng ko hna seh.\nMah Dir Hmun Phakter Na Duh Lo A Si Ah Cun Siang Inn Fale Kai Ter Hi Rak I Ruat Ve


USA bia nih vawlei cung a hninh bak ko; A poi tuk, A poi tuk, chim ding um ti lo\nA poi tak tak, vawlei cung ramkip nih bohchan ngai mi le vawlei cung ramkip caah ngandamnak lei ah rian ttuantu cu China nih a cawk bak ko cang.\nMah thawngpang nih vawlei a hninh bak ko. Vawlei cung ah buu nganbik mi UN tangah a um mi WHO cu China nih tangka tampi hmangin a cawkcang tiah Mike Pompeo nih a chim\nU.S foreign minister Mike Pompeo nih U.K MP pawl he bia ruahtinak an ngeinak ah W.H.O Director General Tedros Adhanom cu China nih a cawk cang tiah a chim.\nMike Pompeo nih mah bantuk in bia a chim ngam mi cu inteligence pawl thil hmuhchuak zumtlat ngai mi nih a langter cang caah, mah bantuk in raltha ngai in ka chim ngam mi a si tiah a chim.\nW.H.O hi science lei ah rian a tuan mi si ti lo i, politics lei ah rian a tuan mi a si cang tiah a chim chap. Mah bantuk in Mike Pompeo nih a chim mi hi President Trump administration pawl lungput zong a si tiah fiangtein a alang\nW.H.O hruaitu Tedros Adhanom nih cun mah bantuk in Mike Pompeo nih a chim mi cu a duh lo ngai tiah a chim. Mah bantuk bia hi a dik lo mi le cohlan khawh lo mi bak a si tiah a chim ve.\nWHO nih thil pakhat lawng buaipi kan ngei i, cu cu minung nunnak khamh hi a si tiah a chim. Mah bantuk in Mike Pompeo nih bia a chim ruangah kan rian hi kan kal tak hlei lai lo tiah a chim chap. Credit: Politico.Eu, VOA Burmese.\nBe the first to comment on "USA bia nih vawlei cung a hninh bak ko; A poi tuk, A poi tuk, chim ding um ti lo"


CNA/F nih Gangaw-PDF an Bawmh hna, SAC Ralhrang 15 an Thi - Chin Eleven News\nNihin September 10 zinglei ah Gangaw peng, Hnankha khuate pawng ah CNA le Gangaw-PDF i bawm in SAC ralhrang he kahdohnak a chuak i ralhrang 15 an thi, tiah tu zaan ah Gangaw-PDF nih thawng an thanh.\nSeptember 9 ah Hnankha khua ah SAC ralhrang an lut i inn 30 hrawng an khangh. Cun, Mintha khua ah PDF chungtel 13 le khuami 4 ralhrang nih an thah hna. “Thah a tongmi Mintha-PDF chungtel pawl ca ah lehrul kan cham khawh. Raldoh a kan bawmtu CNA ralkap minung 10 cung ah kan i lawm tuk,” tiah Gangaw-PDF nih cathanh ah lawmhnak an ttial chih.Nihin zinglei Hnankha khua pawng kahdohnak ah CNA le PDF lei in hliampu/mithi an um lo.The Chin Journal; September 10, Gangaw\nRelchap:Gangaw peng nih sualnak ngeilo mipi hna an nunnak liam mi kong ah phuba kan lak lai tiah Tamu PDF(TSG) nih cathanh an chuah\nMipi hna sinah theihternak le ralrinnak cathanh chuah a si hnu ah, Tamu PDF(TSG) phu nih zohfel a si mi motor khal hna ralrinnak pek mi cu nawlngeihnak um lo in, cu hlan bantuk tuahkel in motor thlalang an thlak, muka(မိုးကာ) khuh nak an tuah peng mi cu hmuh a si.\nCucaah mipi hna nih PDF riantuannak bawmh can ah a herhtuk mi a um lo a si ah cun khual tlawn lo ding,motor khalh tik ah a thlalang thlak lo ding, thilphor motor hna nih an thil phorh mi cu muka(မိုးကာ) khuh lo ding tiah nawl zulh ding chuah mi cu tha te in zulh cio ding ah a hnu bik nawlnak in theihternak an langhter.\nCu nawl zulh ding chuah mi hna cu nawlbuar a si ah cun,nawl buar tu motor hna palh in kah a si ahcun tuanvo lak a si lai lo tiah cathanh chuah a si.\nRalhrang phu hna nih theih ding-\nNihin Gangaw thil a cang mi kong ah sualnak ngeilo mipi hna an nunnak a liam mi kong he pehtlai in ralhrang phu hna le an mah he pehtlai mi chungkhar vialte hna cu Tamu PDF(TSG) nih phuba kan hlam lai tiah theihter an si.


Khah SAC Ralhrang Nih, Online A Cawlcangmi Vialte Ngiathlainak An Tuah, Ralrin Taktak A Hau – Chintanbo\nKawl ralkap nih tu lio online a cawlcangmi vialte ngiathlainak an tuah i i ralrin u tiah thawngpang le ral rinnak chimh a si. Kawl ralkap nih online a cawlcangmi dihlak ngiathlainak an tuah cang.\nCun misual tiah a ruahmi CDF, PDF le NUG a bawmtu vialte min cazin cu an hmanthlak khua ti bantuk ai chiah i a kawl hna lai tiah ralrinnak an chim chih.Kha na hawi le sinah share ve te. Ralrin nak thawngpang an thanhmi a si.\nThawng dang tal cu I zuam uhsih law. Cazin kan rak update leng mang lai. Zelle: 704 794 7628; 1. Michael Haupi $10000 -2. Tapi & Ceu Mang $ 2000, 3. Kawl Bat $ 2000, 4. Ngun Thang $ 2000, 5. Venus Mawi $ 1000, 6. Cung Hlei Lian Khenglawt $ 2000, 7. Sui Bik Thang $2000, 8. Shiang Kung $2000. Teinak tiang Bawipa thlachuah nan dihlak sin ah I chapchin koseh.\nSAC ralhrang hi a thi mi an tam ngaingai. Nai tan Falam in Hakha kar ah 72 an thi i tampi hma an pu. Nawitlang ah khan 18 hma an pu. Cun tutan i Hakha in Kankaw lam i a kal cuah mah mi hna hi a thi mi an tam ngai. An ivui cawk lo caah an ruak kha inchung ah an pon hna i in kha mei in an duah. Lampi i in kan duah tawn mi khi ruak kan ifim tawn mi asi e tiah ahnu bik a rak zam mi ralhrang senthum pa nih aphuan.\nKawl ralhrang nih CNA le CDF kha an ttih tuk hna caah zan ih lai ah sitlang aihre mi tlang thum le si arang mi tlang hnih an dinh hna. Cu si din a duh lo mi cu an tlaih chih hna i an ban ah an chunh hna. Cu si an din ah cun kan mit zong a ku ti lo.\nkan thil phurh mi zong zei tluk a rih zong ah a rit le a zan kan thei ti lo tiah a hnubik a rak zam mi kawl ralhrang nih a chim. Ralkap drug sithalo pek hi War Crime asi. An moral hi a rawk cikcek tinak asi. Lungfim bu in ral an do ngam, leng an chuak ngam tilo.Helicopter hi akal tawnnak lam in an kan bawh i kan him lai lo tiah an ruah caah a kal tawn lo nak in a hrial tik ah thli a kal ning hoih lo in ttum ai tim i atla mi asi ti asi.Kawl ralhrang sinah hriamnam zuartubik a simi hna,\nUkraine le Russia an i doh ruangah Kawl ralhrang cu hriamnam le zenkuan kongah harnak an ngei cang. Hi lio caan thengah faktaktakin an i kah hi Pathian khuakhan a si ko lai. Mirawngrol ram veve an si ko cu.Saupi ikah hna seh law a tha tuk lai ka tinak sau ngai ve cang. Thil a phan cangmi na kan theihter i ka lung hmui ngai. Midang nakin Pathian a theideuh pawl nih cukha bangia an ti lai dahkaw. Phaisa ngahnak a si poh ahcun zeipoh a tuahmi ram an si hna cu.\nPutin le Oligarch tlawmte cu an rum nain Russia Cozah le mipi cu zei huaha an si lo cu. Israel tang rih ruah e Iran nih kap ve seh law tha na ti maw? Lai mi le Israel ti phun hla um ngai kha aw! Israel le Iran hi Kawl ralhrang i vuankuai a ule an si ve hrim ko.An pahnih in an cei i paisa tampi an herh lai. An ngeihmi poh an zuar than sual lai ti cu phan awk a um hrim ve. Tu lio hna ah Russia hi s der ngai cang ti hi zumh a um ngai cang. Asi tak tak ahcun a thatuk hnga. lam pakhat fawite in an kawl than khawh hnga maw ti\nthinphang a um pah ve ngai. Mah kha ka ruah bak ve mi a rak si, hi hna ram hnih an diah ahcun kawlram ah an lu an rak mer te lai ti ka ruat ngai.Helicopter voi tam tuk a zuang cang i a tla bal lo! Cheukhat pawl, Tilawng zong lam ngei, Vanlawng zong lam a ngei. Helicopter zong Lam angei ti athei lo nan rak um rih. Mit cun hmuh awk tha hlah kaw. Tutan Hakha lei arak zuangmi Helicoper kha alam ah CDF nih an bawh caah a hrial nak ah aa hlawnh mi asi tikha rak thei cang uh.\nTheih lo hngal lo zong cu mah duh cu si hoi lo i nain a hung fianh i a tlamtling ngai. Meithal zunkhat hmanh hmang lo in hi bantuk thil a caan cu hun i lawmh len ding a si bak ko. Kan Laitlang a dawh tuk, a tha tuk ee, hun ti lengmang mi hi a tling ko hih.Terrorists pawl an lam a tluan ti lo ding a fiannak a si. Meithal tlamtling ngai in kan van i ngeih hin cun “a ma le phaya phaya” ti in an tli dih te lai. Chin miphun hi Pathian nung umpi mi le thluachuah mi kan sinak hi a lang thluahmah lai. Teitu lawng hlah, hruaitu zong Bawipa thawngin kan si lai.\nHelicopter voi tam tuk a zuang cang i a tla bal lo. Tutan a tlakmi zoh tik ah ruang a ngei. Mah cucu kan ralkap pawl a zenh hna ca ah a si ko. Tha Tein Hlat Tikah Farkung Cu Sidawh Si Lo! Tuzing 29 March2022, i Chinram khualipi Hakha, Cawbuk pawngah, Ralhrang Helicopter a tla mi kha farkung i pah sual ruangah a tla mi sidawh si lo.aHi pawngkam um pakhat nih a ka chimh ningah, Kan pasalttha hna nih an hlemh hnu ah tthitha in a zuang kho ti lo, cucaah a tubantuk in farkung zong hrial kho ti lo in a pah chih i a tlaaknak cu a si ko e, a ti ko hi teh.\nFarkung e, Cu e Kha e, Kanmah e ti len hlah ulaw. Bawipa kan Sinah a um ti tu zum deuh ulaw. Hi nak thil lianngan a ra chin lengmang lai. Kan thazaang kan chuah rup in Bawipa nih a kan bawmh ve ko lai. Bawipa nih a kan tuah piakmi ti zum ko uu.Pathian Umpi nak tiko usih Kan thingram tiang nih Arak doh hna le Lung a hmuituk ai. A Nung Pathian kansin I a um hi kan Biakinn kan ngeihchiah a khang tu ralhrang nih hmu tong chin lang mang ko hna seh. Chinmi nihsawh, zawmhtaih ngamding an si lo an lei tang tu a um ti theifiang cang hna seh.\nNihin zing Hakha ah a tlami Helicopter. Chin ramkulh, Hakha khua ah zing sml 9:30am hrawng ah a rak lutmi Helicopter cu Cawbuk sang chakhlei tlang lonh ah thingkung aa pah i a tla tiah theih a si.Minmin tlang timi Thawng Kian inn pawng tlang ah thingkung aa pah i a tla. Helicopter pi cu vawlei ah a rak bawk ko. Lam in hmuh khawh a si ko. Ralkap le palik tampi nih an tawlrel lio a si” tiah mit in a hmumi nih The Chinland Post ah a chim.\nHelicopter a phak tlawmpal in Hakha khuachung pyidawta market hmai le hmundang ah ralkap pawl nih hmunhma an lak tiah theih a si.Hakha ah Council ralhraang helicopter a tla, minung panga hma an pu. Tu zing suimilaam 9:30 hrawng ah Hakha khua, Cawbuk chak Minmin tlang ah Council helicopter a tla i minung panga hma an pu tiah kan theih. Helicopter cu, Rungtlang ralhraang battalion No. 266 ah tum aa timh mi a si. A tum lio ah thli a hraan tuk ca ah a lu taw aa mer, faarkung ah a mei aa suk ca ah a tlaknak a si tiah kan theih.\nSAC Ralhrang Hna,Nih Cun,Tinam Khua Inn 11 SAC Ralhrang Nih An Khangh, Dih Tiah Theih A Si,Khuami 700 Hrawng Hna Cu.


ZASANG CINZAH: ZAKHAT AH 80% CU A FIANG CANG TIAH KA TUAK – The Chinlung Post\nZASANG CINZAH: ZAKHAT AH 80% CU A FIANG CANG TIAH KA TUAK\nAugust 17, 2020 admin Chin 0\n2015 eelction lio ahkhan, USDP nih Cozah an peh ri ahhin rampi thlennak caah a ttha deuh men lai tiah ka rak ruah. Abik in Peace Process caah. Asinain Dr. SH Sakhong interview an tuahmi ah USDP nakin NLD an tling a tthat deuhnak a rak langhter bal. ” Aww, a si tak e” ka ti.\nNLD nih Cozah an ser cangka tein USDP nih an rak awtmi Peace Process cu an hrawh i anmah nih a thar in, 21st Century Panglong, tiah August 31, 2016 ahkhan an rak thawk tthan. Tuhi kum 4 a kal cang. Tukum 2020 election ahhin USDP nih Cozah ser tthan sual hna sehlaw NLD nih an kalpimi Union Peace Conference hi an hrawh tthan ve hnga i, anmah duhning in an kalpi tthan hnga.\nCuticun, a phichuak a um hlan ah 2025 election a phan tthan hnga. Cucaah, Rampi thlennak/National Political Change a um khawhnak hnga ding caahcun NLD lawlaw nih Cozah an peh peng hi tthat dawh in a um.Chin State ah teh? Chin State ahhin USDP nih an ttuan hmasa i, term 2nk hi NLD nih an ttuan.\nChin State cozah ahcun,2008 phunghrampi ning in, “Political Change khelnak a si lo. Biadang in chim ahcun, National Political Change/thlennak a um khawhnak hmun a si lo. Development, security le day to day ah minung nih kan zulh hnga dingmi bylaw tbk lawng an ser khawhnak hmun a si.\nCucaah, Chin State ahhin zeibantuk Party hidah an tthabik hnga timi cu mahle ruahnak cio a si hnga.Asinain, 2008 phunghrampi zoh tikah Centre ah Cozah a sermi paoh nih State le Region zong ah Cozah ser chih ding hi tawh an hrenh cang.\nUnion President nih State le region ah Chief Minister a thim lai i, Chief Minister nih Cabinets a dirh lai ti a si caah, NLD nih Cozah an ser tthan ahcun Chin State Chief Minister cu NLD chung in thim an si te lai i, NLD thiam nih Chin State Cozah, a term 3nk hi an peh rih te ko lai timi hi 100 ah 80% cu a fiang cia cang tiah ka tuak. Catialtu Zasang Cinzah\nCHINCHIN PEKTHANG BIAZAI CU RELCIO HMANH UH ATURU KHO TUK\nTHAWNGPANG TTHA TAKTAK VP NIH THANTLANG A PHURH MI HNA SUNGLAWITUK


A ke in an dawh i sizung ah an va kal pi colh. sibawi te nih an van zoh tik cu a dirhmun zong a tha ngai cang tiah an ti. Ma Mou nih a nu cu vawlei ah a phum i, a chilh than lo ruang ah a rak thih lo nak a si. Ni 3 hnuah an chuah than. Ma Mou cu Lainawng case an siampiak i an thleih. (Daily Star) Credit : Meifar


𝗧𝗮𝗹𝗶𝗯𝗮𝗻 𝗟𝗲 𝗨𝗸𝘁𝘂 𝗖𝗵𝗲𝘂𝗸𝗵𝗮𝘁 𝗖𝘂 𝗧𝗿𝘂𝗺𝗽 𝗡𝗶𝗵 𝗔 𝗧𝗲𝗶 𝗗𝗶𝗻𝗴 𝗔𝗻 𝗗𝘂𝗵: ʙʏ Sɪ Bᴀᴡɪᴍᴀɴɢ Lɪᴀɴ – Onlinenungak\nAustralia Parliament ah: Vice President Pu Henry Van Thio kong An Chim.\nAustralia Cozah cu Kawlram Democracy lamthluan a kal khawh nak ding caah abawmchan tu ram pakhat asi. Australia Cozah nih bawmh nak tampi a pek,...\n𝗧𝗮𝗹𝗶𝗯𝗮𝗻 𝗟𝗲 𝗨𝗸𝘁𝘂 𝗖𝗵𝗲𝘂𝗸𝗵𝗮𝘁 𝗖𝘂 𝗧𝗿𝘂𝗺𝗽 𝗡𝗶𝗵 𝗔 𝗧𝗲𝗶 𝗗𝗶𝗻𝗴 𝗔𝗻 𝗗𝘂𝗵: ʙʏ Sɪ Bᴀᴡɪᴍᴀɴɢ Lɪᴀɴ\nBy bawi bawi on October 24, 2020\n“Trump nih USA thimnak hi a tei la_______nistan in an chuak lai tiah kan i ruahchan,” ti in Taliban aiawh biachimtu Zabihullah Mujahid nih CBS News a chimh [a tangbik ah link um].\nAmerican le NATO ralkap Afghanistan i an umnak a ruang cu anmah le mah “the Islamic Emirate of Afghanistan” ai timi hriamtlai phu Taliban nih an ram cozah an buaihnawh i ral an thawh caah a si bik. USA ramdang poliṭik caah a biapi bik pakhat a si. President a chuak tharmi siseh, thimnak zong ah an kong hi biapi ngaiin an chim ṭheo.\n𝗧𝗮𝗹𝗶𝗯𝗮𝗻 𝗻𝗶𝗵 𝗧𝗿𝘂𝗺𝗽- 𝗯𝗶𝗮𝘁𝗹𝗮𝗶𝗵 “𝗔𝗺𝗲𝗿𝗶𝗰𝗮 𝗙𝗶𝗿𝘀𝘁” 𝗵𝗶 𝗮𝗻 𝘂𝗮𝗿 𝘁𝘂𝗸 𝘁𝗶 𝗮 𝘀𝗶.\n“America first hi a hramthawk tein ai tlaihmi bia a si. Mah nih a langhtermi cu USA hi Vawleipi caah palik an si lo ti le ṭhantar pakhat hman ṭi, asiloah vawleipi caah ramhla pakhat i hrawm a duh lo ti a fiang,” tiah Mujahid nih cun a chim.\nUSA hi vawleicung ramkip rianṭuan ṭinak ah hruaitu a rak si lengmang, thil ti khawhnak a rak ngei, uktu ṭha lo le covo buartu hna a rak hip khawh taktak ko hna. Asinain President Trump cozah tang ah ramkip fonh rianṭuannak tete a chuah tak ngawt lawng si lo in a ram chung buainak tawlrel in caan a dih caah vawleipi i ṭhithruainak ah a huham le a thil ti khawhnak kha tam ngai a zor tiah ramkip pehtlaihnak lei fimthiam hna nih an chim theih a si.\nTrump nih Afghanistan in USA ralkap kirter ding hi a chimmi a si caah Taliban nih an duh cu a si, i kum 19 chung cawl kho lo in USA le NATO ralkap nih an tuahmi hna hi an duh bak ti lo. Trump nih 2020 ah ka kirter dih hna lai a rak ti nain atu hi 5000 an um rih ko.\n𝟮𝟬𝟭𝟲 𝗨𝗦 𝘁𝗵𝗶𝗺𝗻𝗮𝗸 𝗸𝗵𝗮 𝗥𝘂𝘀𝘀𝗶𝗮 nih social media in aa thlak i Hillary Clinton a tlin lo nakding caah heh tiah an rak i zuam timi cu CIA siseh FBI zong nih Trump president a ttuan chung ah an fehter. Cu lawng silo in tutan thimnak zong ah Russia Hacker nih an tuaitam ṭhan ti kha a hnubik President Debate ah an chim. Atu cu Russia lawng a si ti lo, Tuluk zong ai tel. Iran nih a bawmh ve hna ti a si.\n[USA president tuanbia ah Trump lawnglawng hi Dictator a thangthattu zong a si. Putin, Kim, Saudi-Arabia, Durterte, Gadhafi, Saddam te hna a thangtthat bal hna.]\nDonald Trump nih thimnak ah ai tlaihmi bia “America First le MAGA” nih a chuahpi ding hi Russia a rak i fian caah Trump a tlin ding hi an rak duh tuk tiah vawleicung pehtlaihnak theitu hna nih an tuaktan. USA kong ah an buai lai i ramkip fonh rianṭuannak ah USA a thader lai ti kha an rak ruah ti a si. President Trump nih US cozah a tlaih chung ah Russia hi ramkip fonh bu ah siseh US cozah zong nih an dinhdor i an ram phunghram thleng in a nunchung president ṭuan khawh nakding zong USA nih a sawisel lo. Cucu Putin nih a duhmi a si.\nAn rak ruahning bantuk in Trump nih UN rianṭuannak zeimawzat a chuahtak, WHO a chuah tak, Paris Agreetment a chuahtak, NATO ram pawl a tlirhkhonh hna tibantuk tete nih USA hawikom ram pawl lung a nuamhter lo. Cun ramkip fonh bu pawl ah hruaitu dirhmun kha Tuluk, UK, Germany le France tibantuk nih an hun lakdeuh cang. Cu tikah vawleicung i a rak lor kho tuk ti lomi Russia, Tuluk, North Korea le Uktu chia pawl an zalong deuh. Cucaah tutan thimnak zong ah Trump a tlin ding hi an duhdeuh. A bik in Trump hlan USA cozah nih Tuluk i China-sea ah ralkap thazang a sermi khi an rak doh, an rak en i an buai hnik nain atu cu Tuluk nih zalong tein a ṭuan.\nMah miphun le ram pakhatnak ah chiah ding, ram pakhat ah miphun ngan hna nih uknak tlaih ding an ruahnak, nawlngeihnak tlaih i covo zong zeipipa ah chia lem lo i uknak tlaih te hlan i UN i rak buaipi tawnmi ram le uktu pawl nih an duhmi a si caah Trump nih “America First le MAGA” a timi cu an uar tuk ti a si. An zolonnak caah a ṭhat bantuk in America a buaipi kar ah tlangtla tu ram ṭhawng a um lo hi an duhmi a si.\n𝗞𝗮𝘄𝗹𝗿𝗮𝗺 𝗰𝗮 𝘇𝗼𝗻𝗴 ahhin Trump president a si hi a ṭhatnak nakin a ṭhat lonak a tamdeuh lai tiah ruah a si. American company pawl le rianṭuannak hi Trump-America First ruang ah tampi a zor tiah an tuak. Hi ruang ah Tuluk nih Trump tei ding a duh, i cu tikah NLD cozah zong nih biatak tein Tuluk hi a ban, i ai bochan. Tuluk nih Kawlram hi a mit fang bantuk in a zoh lio caan a si i USA ah president Trump a si rih ahcun a ralaimi kum li chung ah thil a duhmi tampi Kawlram ah a tuah khawh ding ai ruahchan.\nChinmi a hleiin Trump president a ṭuan chung ah Malaysia, India, Thailand le hmun dangdang i ai dormi ralzam hna nih an tuar khun. Coronavirus ruang lawng si lo in a ralaimi kum ah Trump president a si rih ahcun USA um Chinmi zong nih nu le pa, unau, fale i lak an i harh ngaingai lai timi a fiang. Asinain Chinmi tampi nih Trump nih a peh ding in thla an cam. A reltu nan um ahcun, kan ṭial ṭhan te lai. Comment ah nan hmuhning chim cio ve u law theihtlei kan i chap hna lai.\nTeirial Catial tu\nMore from GeneralMore posts in General »\nTrump le a nupi karlak ah dawtnk hri fek.\nRamthum nak:Chin mi cheukhat nih NLD an duh lo caah sandah piah khawh zong a silo.\nJoe Biden:Ai sum kho tilo kawlram ralkap cung ah bia a chim ve cang.\nKawlram caah:Tih a nungbak cang ko hi’USA a holh taktak cang.\nZeiruang ah dah:Hriamnanm aa tlaih ko mi nih nawl ngeihnak power cu an lak lo.


Joe Biden nih ram mipi sinah bia a chimmi ka ngai i a palhnak pakhat hmanh a chim lo – Thechinlandtoday\nJoe Biden nih ram mipi sinah bia a chimmi ka ngai i a palhnak pakhat hmanh a chim lo\nadmin August 17, 2021 Leave a Comment on Joe Biden nih ram mipi sinah bia a chimmi ka ngai i a palhnak pakhat hmanh a chim lo\nJoe Biden nih ram mipi sinah bia a chimmi ka ngai i, a palhnak pakhat hmanh a chim lo. Afghan Cozah le ralkal santlaih lo lawng te ah a chiah. Ralkap lak ding in biachahnak ka tuahmi zong ka palh lo, kaa ngaichih naisai lo a ti. Kum 20 chung kan bawmmi hna si seh tangka in trillion in kan bawmhmi hna a siah hriamnam kan bawmh hna a siah santlai lo an canter a ti.\nUS cu kan rian aa lim, kan kut a thiang ti phun in a chim. Kan chuah takmi hna zong hi US caah miaknak a si cang a ti.Asinain Joe Biden aa palh ngai tiah ka ruah. Sept 11, 2001 ah Afghan hrambunh tapung nih US inn sang pipi pahnih an rak phomhpiak hna i minung zong 3000 leng an thi.US nih thinhun in a hawile NATO ralkap sawm in an luh hnawh hna. Tapung cu an doh hna. US ralkap zong a thongthong in an thi; mipi zong a thongthong in an thi.\nCozah an dirhpiak hna, ralkap an dirpiak hna, tangka he hriamnam he an bawmh hna. An i tinhmi cu tapung hrimhrim kha cawl kho loin tuah kha an hmuitinh si.Cu lo ahcun Afghan hi tapung khur le kua a si than sual lai i, US ram chung ca le ramleng mipi caah ral lian tuk an si lai ti an phang. Cuticun an um pi hna i kum 20 a tling. Hi chung vialte cu US a him khen ah a cang. Afghan ram Cozah zong a dir kho cang lai tiah an zumh.\nAsinain CIA nih Joe Biden sinah an chimmi cu: Ralkap na lakkhanh hna ahcun an dir kho lai lo. An tlu colh lai an ti. Joe nih an bia ngai lo ti a si.Kan kaltak hna ahcun tapung khur le kua ah a cang tha lai i 2001 lio bantuk ah kan kir than kho timi a ruat lo i, mi dang tu kha a kutdong in a sawh hna.Tapung khur le kua ah a can than i US dohnak hmun le hma ah a can thsn ahcun US nih trillion dih in an bawmhmi hna; ralkap le hriamnam he an bawmhmi hna; kum 20 kan bawmhmi ah kan hmuitinh a tling ko a timi vialte cu a papalawng bak a si lai.\nTuchun Ah Ralhrang Palek Pakhat Cu A Mah Lungtho Tein CDM A Tuah Pin →\n← SAC Zaamtak in CDM a Tuahmi Ralkap 1,500 Hrawng an Si Cang


Ralkap Vanlawng Kahnak in Paletwa ah Minung (7) An Thi, Minung (8) Hliamhma Tuar – THE CHINLAND POST\nRalkap Vanlawng Kahnak in Paletwa ah Minung (7) An Thi, Minung (8) Hliamhma Tuar\nThe Chinland Post-Hakha| 2020 April 8| Chin ramkulh Paletwa peng ah Kawl Ralkap le Arakan Army (AA) cu April (7) ah kahdohnak a cang I Ralkap lei nih Vanlawng in Bom an thlak, an kah ruangah Nanchawng khuami minung (7) an thi I minung (8) hriamhma an tuar tiah theih a si.\n“Minung (7) hi a hmun ah an thi colh. Minung (8) hi hriamhma an tuar, inn le lo zong mei nih a kangh a rawk ngaingai. Zualhma deuh in hriamhma a tuarmi minung (2) hi nizan Paletwa siizung an rak phanpi. Paletwa-Sami in Matupi siizung ah zeitin dah kan kalpi hna lai timi kan iceih cuahmah lio a si” tiah Amyotha Hluttaw palai Salai Myo Thait nih a chim.\nPaletwa-Kyuattaw lam chung a ummi Nangchaungwa khua zongah April (7) zanlei 3-5pm karlak ah Helicopter in a kah rih caah inn (7) le facang rialnak seh mei a kang tiah theih a si. March 31 ni zongah Ralkap lei nih Vanlawng kahnak in Paletwa peng Bawnwa khua ah inn (13) akang i minung (2) zong hliamhma an tuar tiah theih a si. Paletwa pengah AA le Ralkap kahnak hi a fak chin lengmang caah hi bantuk in Ralkap lei nih vanlawng hmang in an kah lengmang hi a si.\nAluanciami March 14-15 ni zongah Ralkap lei vanlawng kahnak in Mitsawa, Wehmah, Piangtin khua hna ah inntek minung (21) an thi cang.\nAtu Bomb an thlaknak Nangchaungwa khua hi Inn (40) a ummi a si I Paletwa ah meng (10) aa hlatnak ah a ummi a si.\nPrevious Mizoram Ramkhel Minthang Pu Hi Phei (82) A Thi\nNext Paletwa Peng Sami Khua Um Ralzam Hna Caah Dornak Inn 150 Cozah Nih Tawlrelpiak


Rev. Dr. Hai Vung Lian Thawng Update Hnu Bik, Bawipa A Tha Tuk Ee – Hakha Cherry\nRev. Dr. Hai Vung Lian Thawng Update Hnu Bik, Bawipa A Tha Tuk Ee\nDecember 6,2021 Rev.Dr Hai Vung Lian thawng Update. Rev. Dr Hai Vung Lian (Hannah Nihinah Lian pa) cu Doctor te nih a taksa cu a dam ngai cang ko. A lung zong a fim ngai ko sihmanh sehlaw a kut a ke cu physical therapy tuak dih hnu ah a tha te lai an ti.\nA cuap ARDS bel te cu caan sau lak i dam ter a hau mi si ca ah tu hnu thlakat chung cu sizong ah a um rih ko lai.A thi ah hemoglobin a tlawm ruang ah thi ni zaan ah an pek. Diabetic si zong cu a herh ning te in an pek ko.A pawpi lei cu a boi mi um ti lo ca ah nutrition (Ahaya) pep in a hnar ah an pek tthan cang.\nVentilator in an pek mi oxygen le a dang dang cu an ttha pah dih ko. Ventilator in pek lo i a mah te in a cuap nih ttuan vo lak ding cu a caan nih a pek te lai an ti. Zapi nan thlacamnak thawng in a pa a dam chin chin i Pathian le mipi sinah ka ni lawm tuk. Thlacamnak in kan bawm peng ko u law. Ka ni lawm tuk. Hanna Lian nu, Aye Aye Mu (Duh Thluai Par). Laknak: Pu Lian Iap\nTIMH LO NINGIN THIL A SI KHO\nMillion 74 nak tam nih an thimfung pekmi asi fam cu. Hizat kan hmuh khawh mi hna cu chimtlaklo hmanh khi asi.


Hakha CDF hi khua tuak kho upa lungfim nih an hruai hna – Thechinlandtoday\nHakha CDF hi khua tuak kho upa lungfim nih an hruai hna\nadmin October 24, 2021 Leave a Comment on Hakha CDF hi khua tuak kho upa lungfim nih an hruai hna\nKan i lawm, mino tampi nunnak nan khamh khawh.Hakha CDF hi khua tuak kho upa lungfim nih an hruai hna. Kalay in a rami ralkap an thazaang a chah tuk, hrial rih awk asi timi fiang tein an theih caah Hakha ram chung ah an hrial hna. Saya Tluang Lian(Matar) nih cun ‘Pathian kan lei ah a tang ti lo hi teh, khuachia fate biaphuan a tling ne ai’ a ti lai i tuhi a tap len lai nain kei nih cun ‘Pathian nih kan mino hruaitu lungthin ah chiatha thleidan khawhnak ding fimnak a pek hna’ tiah ka ruah.\nHrial chung(retreat) hi surrender a si bak lo, raltha bik Napoleon hmanh nih Russia ralkap a hrial bal ve ko hna. Hruaitu nih cun raltuk hlan ah tei ding le tei lo ding tuaktan in biachah phung a si. Cheukhat nih cun Hakha CDF ralchiat an in puh men hna lai, nain kei nih cun kan tihzah bak hna, a puitlingmi nan biachahnak ka uar taktak. Mino nunnak tampi nan khamh khawh tiah ka ruah. Miphun dawtu nan cung ah kan i lawm.\nLaimi lakah Kawl uar hlei zawtnak a tlung .Laimi cheukhat Kawl kan hei tihzah hna ning khi a mak tuk ka ti. Kawlca in an tialmi poah cu a dik dihmi ah kan ruah colh, Suu Kyi bia bantuk ah kan ruah dih, mak ko.Zahan kha aka rem lomi pakhat nih Ma Thazin Fans tiin Fb page pakhat a ser, like 56 te a ngah. Like petu hi Laimi deuh an si rih. Mah page ah cun Kawlca in ‘Lungthli Tum hi dalan a si, kan thah piak u’ tiah a tial. Tlawmpal ah a delete than.\nCucu tuaktannak thluak tling a ngei lomi Laimi cheukhat nih tihnung tuk ah an ruah ciammam i rel cawk lo screenshot an ka kuat, ‘aize! mah tluk hin maw Laimi cheukhat nih Kawlmi le Kawlca hi kan tihzah ko’ ka ti i ka ningzak ngai. Apple thei a tla i zeithei lo saveh nih vawlei a rawk cang, caan a dong cang lai tiah thi deng in a zam timi tuanbia kha ka hun i theih than.\nLor Ngai In Chuncung Le Ramthlo Khua Kar Ah A Tlawngleng Mi Ralhrang Panga Thah An Si →\n← Tu Nai Teah Ralhrang Nih Thlanrawn Khua Inn Pathum An Khangh Than


CBMC dirhka Mission tuannak le Miphun hawi bawmhchanhnak | Chin Baptist Mission Church\nCBMC dirhka Mission tuannak le Miphun hawi bawmhchanhnak\nCBMC (Chin Baptist Mission Church) cu 1999 Kum September thla ah dirh a rak si thok in Missionary rian hi tuan chih dingin timh chih a mrak i i, Khrihfabu min hrim ah Mission Church tiin min bunh a rak si. CBMC Khrihfa bu nih Mission a tuan ninghi rammui (Khrihfa si rih lomi hmun) i va kal lawng kha a si loin kan miphun hawi harnak tongmi, Bawmh haumi hna caah zong ah fak piin in rian aa khinh.\n1999-2000 hrawngah Laimi tampi cu Guam ah US lei luhnak caah rak phak a si. Hi lio caan ahhin CBMC Khrihfabu nih Pu Zo Tum Hmung cu thil sining zoh ding le bawmhchanh hau Laimi pawl bawmh chanh ding ah an rak thlah. Cu lawng a si lo, Pu Zo Tum Hmung thiam cu India, Delhi kan miphun hawi Refugee kongkau hlat ding zongah an rak thlah rih. Pu Salai Bawi Lian Mang zong Malaysia Kan miphun hawi Refugee kongkau hlathlai le bawmhchanh ding zongah rak thlah a si hawi.\nCu lawng si lo, CNF si hna seh, CHRO si hna seh..kan miphun hawi pumpak in bawmhhau mi, fimcawnnak lei ah bawmh a tlakmi tampi zong CBMC Khrihfa buupi lawng si loin Nubu, Mino hna kawmh in a tutiang a herh ah a herh ning in bawmhnak pek a si.


Tlangtlatu (Mediator), Part Two – Chin Modern News\nPosted By: chinmodernnews February 14, 2019\nPresident zung cu kan phan. Meeting hall ah cun, Cabinet Ministers pawl, Union Attorney General le Deputy Attorney General, President Legal Advisors pawl an phan dih cang. Keimah cu zei hmanh ka si lo caah, a hnu bik atlang thumnak thutdan ah President Office riantuantu pa nih a ka hruai i, ka thu. An thudan pawl a ngan pin ah asau tuk caah, hmai lei in zoh ah cun, ka mui hmuh kho a si lo. Cu lio ah cun, Minister U Soe Thane cu a thutnak ahmai tlang in a rak ra i, “Dr. Andrew, zei hmanh phang hlah. Na chimh duh mi vialte kha ral tha te in chimh ko” tiah ka kut arak ka tlaih i, tha zang a rak ka pek. Deputy Union Attorney Deputy General zong a rak ra i, a rak ka chawnh. “Ko Andrew… zei dah a cang lai, thin phang ngai a si ko hih”… a ka ti i, a thutnak ah a kir than.\nTlawmpal ah President cu a rak lut i, kan zapi ka dir. A thutdan ah a thu i, “Thu hna u, thu hna u, za lawng te in bia i ruah ti hna u sih” tiah a ti i, “Ni hin ton kan duh mi hna hi, nan theih dih mi a si ko. Kan mah Acozah, Hluttaw ca lawng si lo in, Kawlram pumpi caah a that bik mi zei dah kan tuah a tha lai timi nan ruahnak le thiamnak theih le ngai ka duh caah a si” tiah bia hmai thi a chimh. “Za lawng te in, nan lung a um mi chimh cio u law ka duh ko” tiah a bia cu a chap rih. Cu hnu ah “a ho nih dah a thawh hmasa lai? Ko Aung Min, Ko Andrew teh a ra ve ko lo maw?” tiah a hal. Minister U Aung Min nih “Ara ve, a hnu ah a thu ko a ti le cang ka in ka dir i, Mr. President, hi ka hi ka thu ko.. Thudan pawl a ngan tuk le, na ka hmuh lo bia a si” tiah ka ti i, President le midang pawl zong an ni len. A ka theih bal lo, hmuh bal lo pawl nih cun, khua ruahhal ngai in an ka zoh. An mit hmai ah cun “President hmanh nih a kal mi hi pa te hi, zei dah a si hnga” ti mi lung hrinnak khi hmuh kho a si. President nih cun “ziah hmai lei ah rak thu ko, kan hmuh kho lo khah. Thutdan a long mi a um ko hih” tiah a ka ti. Asinain, Protocol nigh a si caah “A tu ka thutnak ah ka sia a rem ngai ko i, kailawm tuk” tiah ka leh.\nPresident Legal Advisors pa 4 lak ah 3 nih cun, pakhat hnu pakhat Powerpoints hmang in, “President nai timh a dik lo, Legislature lei palh a si ti, Article, Statutues, Rules, Law, Precedent, etc., point out tuah in, an chimh. Ka lung chung te a um mi cu, mah ban tuk in, a dik lo mi zong a dik ko tiah an ti leng mang ruang ah pei, kawl ram uk tu hna hi, an i chuah sual lengmang mi a si hi” ti mi te khi asi. Zei caah tiah, an pu a si tik ah, na palh ko, ruah awk a si, ruah than a herh, bargain tuah a herh ti mi pakhat hmanh an chimh bak lo.\nUnion Attorney General Dr. Tun Shein nih PowerPoint hmang in Presentation cu tuah than. A chimh mi a tha ngai. A nih hi Maritime Law in Ph.D., a dih mi a si caah, a legal principles le Theories cu a tha tuk, a sang tuk, a thuk tuk tawn caah, basis legal theory and principle a theih lo mi, a cawng lo mi caah cun, theih thiam a har ngai. Cun, President U Thein Sein cabinet members vialte lak ah Krifa a si mi a mah lawng te a si. A zung ka kal poh ah, thla tawi cam hnu ah bia a ka ruah tawn mi a si. Can sau nawn presentation a pek. Adonghnak ah a ti mi cu, “Dr. Andrew nih Legal Perspective pin ah Juridical and Political Perspective, lei kap in ruahnak ra kan cheu ve seh law a tha tuk lai” tiah a ti i, a presentation cu a dongh ter. Kan pahnih a thli thup in kan i ton mi kha mizapi theih ter a duh lo mi khi ka lawh ter.\nCu hnu ah, Cabinet Minister cheu khat nih an ruahnak an chimh. “Midang chimh duh mi nan um lo ah cun, Ko Andrew nih a ruahnak rakan cheuh ve seh” tiah a ti. (President nih hin Ko Andrew tiah a ka auh tawn mi hi, phun dang te khi a si.)\n“Mr. President, powerpoint in presentation pek ka duh ngai ko na in, 24 hours lawng can ka ngeih caah Bill 9 ka rel nak ah can a di i, ka timh tuah kho ti lo. Asinain, keimah ruahnak ah cun, a tu lio Executive Branch le Legislature karlak ah nan i hmuh thiam lo mi, nan ruahnak aa khat lo mi kong hi Legal Issues lawng si lo in, non-Legal issues or Political issues zong aa tel tiah ka ruah.\nZeicaah tiah, hi Bill 9 hi Legal Points of views in kan i el lengmang a si ah cun, kum khat zong a rau kho, kum nga zong a rau kho men. Legality kong kan ruahnak aa khat lo poh ah Constitutional Tribunal kan ngei ko na in, rinh chanh awk an tha thlu lo. Cun, Constitution ning in a hnu bik na leh hna hnu in ni 14 a tling ah cun President nih lungtlingpinak a ngei tiah Union Legislative Assembly nih an phuang lai i, min na thut a herh ko. Mah cu, Constitution ah a um cang mi a si fawn caah zulh lo a ngah lo mi a si.\nCu caah, keimah pumpak ruahnak ah cun, keimah hlan ah Legal Advisors pawl presentation si seh, Union Attorney General presentation si seh 100 ah 100 a dik, el awk a um lo. Asinain, kam ram mipi si hna seh, Ram dang mi si hna seh, hi kong ah hin Executive Branch le Legislature Branch karlak ah an i rem lo tiah ruah kho a si i, cu nih cun Kawlram nan ‘image” a chiat ter kho mi a si.\nCu caah, nangmah cu Head of State na si ban tuk in, hi Bill 9 lak ah, na duh bik mi, remh awk na duh lo mi Bill pa 4 i thimh law, Union Legislature lei kha a tang mi pa 3 hi nan duh ning ban tuk in kan pomh pi ve hna ko tiah Union Attorney General thlah law bargain tuah hi a tha bik lai tiah ruahnak ka ngei. Union Attoney General lei zong nih an hna a tla lai tiah zumhnak ka ngei. Win – Win solution a si lai tiah ka zumh. Kan ram mit hmai zong mipi sin ah siseh, international communities hmai ah si seh aa dawh lai tiah zumhnak ka ngei caah upanak he ka ruahnak ka chimh mi a si. Mah vial cu a si i, ka palhnak a um ah cun, raka ngai thiam hram ko. ka lawm tuk” ti in ka thu.\nCu hnu ah President nih cun “Adang Cabinet Ministers pawl le upadang pawl, chap nan duh mi a um maw” tiah a hal than hna. Minister U Soe Thane le Minister U Aung Min nih keimah ruahnak chuah mi cu a tha ko tiah an ti. Cu hnu ah cun, President nih “ruahnak tha tha nan kan pek cio caah ka lawm. Aphi (result) a um cang tiah ka ruah i, kai lawm tuk. Meeting kan ngol hna lai” tiah a ti. Kan zapi kan dir cio hna i, a chuah lai i, keimah sin lei a rak ra ta i, kakut cu arak ka tlai ta. “Ko Andrew… Ka lawm tuk. Ka thaw pi a chuak cang “Kawl holh in, (a teh su chuang tua bi) a rak ka ti ta. “Keizong kai lawm tuk ve, Mr. President.. Hi hnu zong ah rian fial na ka duh ah cun, zei tik can poh ra ka fial law, ka theih hngalh mi kong ah ka si kho tawk te in, kai zuam ko lai” tiah ka ti ve.\nA rauh hlan ah Union Assembly nih Bill 9 vialte cu zei hmanh buainak um lo te in an passed dih. MPC zung khan chung in, Hluttaw Channel cu ka zoh i, kalung ai lawm ngai. Pathian ka than that. Angan bik le Asang bik mi pahnih karlak ah remhnak a tuah tu hi, Pathian a si i, keimah ka si lo.\nCatialtu: Dr Ngun Cung Lian (Camp – Yangon)


Midang kong Na Hngalh Hlan ; An Kong Ah Lungbiakhiahnak Tuah Colh Hlah! – Lai Lungrawn Post\nMidang kong Na Hngalh Hlan ; An Kong Ah Lungbiakhiahnak Tuah Colh Hlah!\nSeptember 17, 2020 admin Hmuhning\nMidang kong Na Hngalh Hlan ; An Kong Ah Lungbiakhiahnak Tuah Colh Hlah! Hngakchia pa pakhat cu a pa he tlang lawng i cit in inn lei a tin cuahmah. Hngakchiapa te cu tlanglawng thlalang awng in a leng lei a zoh khua a cuan. Khuaruah har ngai in a pa a ti mi cu, “Ka pa, thingkung hna hnu lei ah a tli thluahmah ko” tiah a ti. An pawng a thu mi hna nih hngakchia pa te cu khuaruah har ngai in an zoh. Kum 15 a si cang mi nih hi bantuk biachim cu thinlunglei dam lonak a ngei mi a si ko lai an ti.\nTlawmpal ah hngakchia pa te nih, “Ka pa, minmei zaam mi hna sinah kan kal ve” tiah a ti than. An pawng ah a thu mi nuva hna nih hringtu a pa cu, ” Hi tluk thinlung dam lonak a ngei mi na fapa hi ziah siizung ah na piah lo” tiah an ti.\nHringtu a pa nih mitthli he nih bu tein a leh mi hna cu, ” Siizung kal kan kan hau ti lo. Atu hi siizung in ka tin. Ka fapa te hi a hngakchia tein mitcaw mi a si. Asinain atu ahcun a mit a dam cang. Nihin hi a voikhatnak ser mi thil tha tein a cuanh khawh ni a si ee” tiah a leh hna.\nVoi tampi cu midang an sining hna thei loin a leng ka mit nih a hmuh ningin midang cungah biakhiahnak kan tuah tawn hna. Misual ee tiin kan huat mi le kan nehsawh kan zomhtaih mi hna an um. Sihmanhsehlaw khi bantuk minung hna nih an nunnak ah zeibantuk thil sining dah an rak ton timi ka hngal tung lo.\nKan khua ah mikip nih an rak huat mi tlangval no pakhat a um. Mithil a fir. An tlaih tikah an tuk an velh. Misual khuachia fa ti tiangin an ti tawn. Asinain cu tlangval no te a nung ning zoh tikah ngaihchia ngaingai a si. A hngakchiat tein hringtu nulepa nih an thih taak. Ka nu, ka pa ti auh awk hmanh a ngei hna lo. Vawlei cung nun tikah zeitindah ka nun awk a si timi cawnpiaktu zong a ngei lo. A nunnak caah a ca ah a biapi bik mi cu rawl ei awk a hmuh ding kha a si. A pi he an um khua an sak tikah a pi nih a zohkhenh kho lo. Hawidang sianginn an kai i, fimnak ca an cawn lio ah tolhtang le zal bei in ram lakah a vak. Christmas kum thar an phak tikah hawidang nulepa nih an fale ei awk phunphun an cawkpiak hna lio ah hawihngar in a mit ro cikcek in hawi a zoh tawn hna. Ahohmanh nih a hlawm lo i, an zoh kilkawi tung lo. Cu bantuk minung khua chungah thil tha lo a tuah tikah cumh le den a tong leng ko. Sihmanhsehlaw a in ding lengin tuah khawh mi zeihmanh a ngei lo.\nNihin zong kan pawngkam minung hawi sining le dirhmun kan zoh tikah fawi tein an nunnak kong ah chimrel chia te hna hi kan i ralrin ding a herhnak kong hi tuanbia te nih hin a kan cawnpiak. Midang kong kan chimrel chiat hlan ah siseh, kan chim that hlan ah siseh, zeibantuk in nunnak ah a rak nung mi an si ti theih hmasat tu hi kan i zuam ding a si.\nVoi tampi cu midang hlawhtlinnak le teinak kong kan hmuh tikah – an kong kan chimrel tha hna. Midang hlawhtling lomi kan hmuh tikah kan chimrel chia hna. Sihmanhsehlaw hlawhtlinnak a hmu mi pa nih atu bantuk hlawhtlinnak a hmuhnak dingah zeitluk indah anmah le amah a nun aa temtawn. Zeitlukin hawi celh lo tiangin zuamnak le cawnnak a ngeih peng timi ka ruat zuam lo. Hlawhtling mi hna nih zei dah an tuah timi lawng kan ruat i, zeidah an rak hrial timi cu kan ruat zuam ti tawn lo.\nMinung hna nih kan sining kan i theihthiam hnu ah kan i pehtlaih, kan i biakchawnh tikah pehtlaihnak a tlum-al, a sunglawi tuk tawn. Sihmanhsehlaw nihin i kan buainak ngan bik hna cu mi kong thei loin, a lenglei sining zoh in kan i pehtlaih , kan i hawikomhnak in a chuak mi an si tawn.\nMidang he hawikomhnak kan ngeih tikah a lenglei na hmuhnak hna pinlei te ah thil dik pakhat khat a rak i thup tawn. Cucu thei hmasat loin an kong biachahpiaknak ngei hna hlah usih. Credit: Rinpipost\nSalai Lungthli Tum: CNLD Phu Nih Mipi Sinah A Dik Lomi Ruahchanhnak Pe Ti Hlah U


Kawl Ralkap Nih Chin Ralkap Zeitik Hmanh Ah A Tei Bel Lo! - Chin Eleven News\nJuly 3, 2021 admin@chin11news.com Chin 0\nTlangcung miphun le kawlram ah CNA/CDF bantuk in a ralthami hriamtlai phu dang an um lo. Micheu khat nih CNA/CDF cu an ral a chia tuk ee. Ziah tutiang meithal an puah lo tiah a zailenmi an tampi. A ngaingai le a taktak ti lo ahcun CNA/CDF bantuk in a hodah khuapi chungah hriamtlai in a hodah kawl ralhrang a doh ngammi an um. CNA/CDF lawnglawng dawh a raltha mi an si hih.\nTachunhnak ah, Kayin, Shine le Yakhin tbk pawl khi zoh hna hmanh uh. An ram le an khuapi ah nihin tiang Kawl ralhrang an kap ngam bel tung hna lo. Kan Nih CNA/CDF cu an ral a tha tuk teh. Kan Khualipi Hakha, Matupi, Mindat le Hmun dangdang ah Kawl ralhrang an doh/ an kah lengmangmi hna hi, an ral a that tuk ning le Mipi nan thazaang a thawng nan ral a tha i, nan kan dirpi caah a si. Kawl ralkap nih zeitik hmanh ah CHin Miphun Ralkap a tei bel hna lo.\nRelchih Awk Tlak Cabia Dang:- Global Vanzang nih kan ram CDM caah tiin round khatnak ah UD $ 100,000 in a round 3rd nak tiang an khawlh thawh hnu ah atu hi a round 4th nak an i kawlh lio si.


Zaabung Khuami Awṭha Hannah Van Hnem Par (Parku) Nih Velh A Tongmi Pa Ngun Dawt 50000MMK Bawmhnak A Pek – Chin World News Evening\nKan chim lengmang bang, kan naupa Ngun Dawt an vuakning cu video in nan hmuh cio cang lai tiah ka ruah. Cun, a sining zong zeimawzat cu nan theih cang men lai. Amah hi ngakṭah a si i Pi Zing Hlem nih sinah aa dormi a si. A konglam a tangleiah tling deuh in rel khawh a si lai.\nTutan zongah awṭha hlasakthiam kan i ngeihmi Zaabung khuami Hannah Van Hnem Par (Parku) nih kan naupa Ngun Dawt caah tiin thong 50000ks bawmhnak a pek tiah kan theih. Cu bawmhnak a pekmi cu a chungkhar nih lunglawm tein an cohlan. Lawmh a tuk hringhran. Amah hi mino te sianginn kai liomi a si. Asinain zawnruahnak nganpi he a tubantukin a ngeihchunte kan naupa Ngun Dawt a pekmi hi a si. Zohchun awk tlak taktak a si.\nKan naupa Ngun Dawt bawmhnak a petu Hannah Van Hnem Par (Parku) konglam tawi;\nHannah Van Hnem Par (Parku) hi a chuahkehnak khua cu Zaabung a si. Amah atu lioah Gospel Singer kan i ngeihmi pakhat a si. Awṭha hlasakthiam a si i a sakmi hla tete zong Youtube hmuh/zoh ding tampi a um.\nAtu i a umnak Halkha Chinosi sangah a ummi an si. Atu hi Baibal lei Theologi Diploma\nFinal Year (Pathian bia a cawn cuahmahmi) a kai liomi a si. Pathian nih a lam a hruai in damnak pe ko seh. Tukum ah Baibal sianginn a kaimi cu a dih lai, tukum ah boih (degree) a laa cang lai. Hihi a konglam tlawmpal mipi sinah langhter chih kan duhmi a si.\nTuzingah CBN news nih thawngpang thar hitihin a taarlangh ve,“Breaking News: Kan hnu zarhpi Ni ah Thangzang Khua mi tleirawl a vuatu chungah minung pahnih cu nihin ah Hakha Palik nih an tlaih cang hna. A rauh hlan ah CBN nih thawngpang kan hun tharchuah lai. CBN News,” tiah an taarlangh ve.\nKan naupa Ngun Dawt caah tiin Salai Robert Ngunsang nih Gofoundme hmangin bawmhnak a tuah i a dihlak in an i hmuitinhmi hi US $2,500 a si i atu tiangah US $1,243 a chuak cang. A petu vialte cungah lunglawmhnak tampi kan ngei. Atu bantukin midang caah kan ngeihchunte kan pekmi hi alaak a si hrimhrim lai lo. Pathian tu nih a letza in thluachuahnak in pe ko hna seh!\nAdmin hmurka: Chinworldnewsvening nih thawngpang kan ṭialmi hi kanmah nih kan phuah\ncawpmi kan ṭialmi a si lo. Reference/Credit/Source ṭha tein kan pek peng lai. Cucaah\nthawngpang kan ṭialmi kan palhnak a um cun theihter khawh peng kan si.\nChinworldnewsevening page ah le J Van Duh Thar Lahnin ah pehtlaih khawh peng kan si. Mipi sinah\nthawngpang thlazamh na duhmi um cun kan i thlahzamh piak khawh zungzal. Cun, Chin World\nNews Evening thawngpang kan ṭialmi 24hrs tlin hlanah (copy paste) na kan tuahpiak lonak lai kan in nawl duh hna.


Kum 25 auto driver cu Zarhpini ah khan pa Kum 20 mi a thah pinah nu pakhat a tleihhrem caah ah Thane Maharashtra pawng ah tleih a si tiah”Police nawl ngeitu nih an chim! – Chin Ethnic Media\nKum 25 auto driver cu Zarhpini ah khan pa Kum 20 mi a thah pinah nu pakhat a tleihhrem caah ah Thane Maharashtra pawng ah tleih a si tiah”Police nawl ngeitu nih an chim!\n13/03/2018 Chin Ethnic World 0\nChin Ethnic Media\n“Kum 25 auto driver cu Zarhpini ah khan pa Kum 20 mi a thah pinah nu pakhat a tleihhrem caah ah Thane Maharashtra pawng ah tleih a si tiah”Police nawl ngeitu nih an chim!\n. Auto driver nih hin a hmasa ah cun an Thil lak piak a timh hna nain PA nih cun a duh lo caah pa cu meithal in a kah tiah police nih an chim. Nungak nu le tlangval PA hi bike cungah an in park pawngte I an i dinh lio cun auto driver Siddharth Naravade timi nih cun an Thil lakpiak / fir a rak Timh hna. Tlangval PA nih cun zeihmanh pek a duh lo tikah cun meithal in a kah .Cuhnuah cun nu cu a tleihhrem . Nu cu Thane district police station ah a VA kal i report a va tuah.\nMah thil hi march ni 5 I Thil cang mi a si nain tu Zarhpini ah khan misual PA cu tleih a si. Prashant Kadam, Additional Superintendent of Police (Thane Rural), nih a chim ning ahcun, Ambernath ah July 2017 ah Thil fir Nak le Mithah Nak ah khan mah naravade zong hi a rak i tel ve ti zong hi kan tleihhnu ah a chim chih, a ti.India ramah a cangmi thil a si.\nMi nih an zo tam mi thawngpang Cheukhat\nKatie Piper nih cun social media ah Ca a thlah i huhphenh Nak ding a hal hna a ruang cu hmaithla ah hin acid a hmai i a rak theh Tu pa cu a chuah lai caah ttihnak in a khat.\n“Vawlei pi nih an theih i a laar ngai mi,”Hilary Clinton cu india ram ah a rak tlawng i mah a rak tlawnnak ah hin a mual a pho khi si ko, zu hlah maw a riittuk tiawk khi a um.Video in zoh chih hna usih!


Vawlei cung minung nih thei kan duh bik mi cu thei a si cang lai. Trump nih zeidah a chim lai tiah zoh a si cang\nChina cu WHO nih dothlatnak a tuah cang lai; Trump nih zeidah a chim lai tiah zoh a si cang. WHO (World Health Organisation) nih Origin of COVID-19 le minung i pehtlaining le zeitindah minung nih kan nih chonh ning a si ti dothlatnak tuah ding in Teams hna cu China ram chungah kuat an si cang hna lai. Mah rian hi July 12 in thawk a si lai\nJune thla ah World Health Organization Assembly ah khan European Union le vawlei cung ramkip nih Covid origin hi dothlanak tuah si seh tiin WHO cu fakpi in an rak ti cang.\nWHO Director-General Dr Tedros Adhanom Ghebreyesus nih cun January ah Origin of the virus cu, China he international experts a rang kho chungin dothlatnak tuah ding in hnatlaknak an rak tuah cang tiah a chim\nDr Soumya Swaminathan, Chief Scientist, WHO nih ANI a chim ning ah cun ‘origins of the virus dothlatnak tuah ding ah investigation thatein tuah a her ning a chim. WHO special team pawl kalnak ding kongah WHO le Chinese cozah hna cu rian kan ttuan ti tiin a chim\nKan her bik mi le thei kan duh bik mi cu December thla ah a thawk mi novel coronavirus hi zeitin a thawk ning a si ti le minung le minung i chawn khawh a si ning ti hi thei kan duh bik mi a si. Mah bantuk in a rangtuk mi, minung le minung i chonh ning le Papalak in minung ah chawn a si tak tak maw? Viral disease zong a si kho.\nWuhan December 31 ah an report mi kha a dik mi a si tak tak maw ti dothlatnak kan tuah lai” tiah a chim. Trump nih WHO cu a chuatak cang i, mah bantuk in WHO nih dothlatnak ka tuah lai tiah a chim mi kongah, President Trump nih zeibantuk bia le hla a chim lai ti cu vawlei cung ramkip nih an thei duh ngai mi le an zoh lio mi a si. Credit- ANI\nBe the first to comment on "Vawlei cung minung nih thei kan duh bik mi cu thei a si cang lai. Trump nih zeidah a chim lai tiah zoh a si cang"